title: Heikki Urmas

text: Teoksessaan "Raadolliset toverit ja vallan väärinkäyttäjät" Urmas väittää, että SDP:n johtohahmot Kalevi Sorsa ja Mauno Koivisto olivat KGB:n palveluksessa. Urmas väitti kirjassaan että KGB järjesti Kalevi Sorsan SDP:n puoluesihteeriksi Turun puoluekokouksessa vuonna 1969, lisäksi Urmaksen kirjan mukaan vuonna 1975 Yhdysvaltain presidentti Gerald Ford kieltäytyi saapumasta Helsingissä kesällä 1975 järjestettyyn ETYK-huippukokoukseen jos KGB:n pääministeriksi junailema Sorsa olisi kokouksen aikana tässä tehtävässä. Presidentti Kekkonen joutui sen vuoksi hajottamaan toukokuussa 1975 eduskunnan ja Sorsan tilalle pääministeriksi tuli kesäkuussa Keijo Liinamaa.


title: Heikki Urmas

text: Urmas väittää myös vakiintuneen historiankirjoituksen vastaisesti Neuvostoliiton tukeneen Koivistoa Kekkosen seuraajaksi Ahti Karjalaisen sijaan. Urmas kertoo perustavansa tietonsa ay-johtajien Jaakko Rantasen ja Olavi Järvelän, Keijo Liinamaan ja Suomen Pankin johtajan Päiviö Hetemäen muistioihin sekä heidän kanssa käymiinsä keskusteluihin.


title: Heikki Urmas

text: Hetemäen elämäkerran kirjoittaja Jukka Tarkka sanoo, ettei ole kertaakaan törmännyt Urmaksen nimeen.


title: Heikki Urmas

text: Urmas on myös väittänyt seminaarissaan syyskuussa 2011 Koiviston kanssa presidenttiehdokkuudesta kilpailleiden Väinö Leskisen ja Paul Paavelan tulleen murhatuiksi samoin kuin Keijo Liinamaan, jonka Urmas sanoo paljastaneen hänelle kyseisen salaliiton.


title: Savipelto

text: Savipelto on Iisalmen kaupunginosa, joka sijaitsee Iisalmen keskustasta noin 3 km pohjoiseen. Savipellolla asuu noin 1500 asukasta.


title: Savipelto

text: Prisma, apteekki, parturi-kampaamo, Prisman bensa-asema, Sähkötoimisto Murtola, huonekalukauppaketju Sotka, Savipellon kioski, päiväkoti ja koirapuisto.


title: Savipelto

text: Savipellolta on hyvät linja-autoyhteydet, sillä paikallisliikenteen lisäksi Savipellon kautta kulkee arkipäivisin kymmeniä linja-autovuoroja.


title: Irulan kieli

text: Irulan kieli on Intian Nilgirivuorilla Keralan, Karnatakan ja Tamil Nadun osavaltioiden rajalla asuvien irulojen puhuma dravidakieli. Sillä on 5 200 puhujaa.


title: Irulan kieli

text: Irula kuuluu dravidakielten eteläryhmään. Se toimii yhteisön suullisen kanssakäymisen välineenä. Keralassa irulaa kirjoitetaan malajalamilaisilla kirjaimilla, Tamil Nadussa tamililaisilla kirjaimilla.


title: Kurumban kieli

text: Kurumban kieli on Etelä-Intian Nilgirivuorilla asuvien kurumbojen puhuma dravidakieli. Sillä on noin 5 000 puhujaa.


title: Kurumban kieli

text: Kurumba kuuluu dravidakielten eteläryhmään. Se toimii yhteisön suullisen kanssakäymisen välineenä.


title: Annick Alane

text: Annick Alane (s. 5. syyskuuta 1925) on ranskalainen näyttelijä, joka on esiintynyt muiden muassa elokuvissa "Koulua vai elämää" (Pialat) ja "Kolme miestä ja käärö" (Serreau). Hän on saanut kaksi parhaan naissivuosanäyttelijän Molière-teatteripalkintoa vuosina 1994 ja 2001. Myös hänen lapsensa Bernard ja Valérie Alane ovat näyttelijöitä.


title: Kodagun kieli

text: Kodagun kieli on Intian Karnatakan osavaltiossa asuvien kodagujen puhuma dravidakieli. Sillä on 93 000 puhujaa.


title: Kodagun kieli

text: Kodagu kuuluu dravidakielten eteläryhmään. Kieli toimii yhteisön suullisen kanssakäymisen välineenä. Sivistyskielenään kodagut käyttävät kannadaa.


title: Todan kieli

text: Todan kieli on Etelä-Intian Nilgirivuorilla asuvien todien puhuma dravidakieli. Sillä on 1 600 puhujaa.


title: Todan kieli

text: Toda kuuluu dravidakielten eteläryhmään. Se toimii yhteisön suullisen kanssakäymisen välineenä.


title: Kotan kieli

text: Kotan kieli on Intian Nilgirivuorilla asuvien kotien puhuma dravidakieli. Sillä on 1 400 puhujaa.


title: Kotan kieli

text: Kota kuuluu dravidakielten eteläryhmään. Se toimii yhteisön suullisen kanssakäymisen välineenä.


title: Badagan kieli

text: Badagan kieli on Intian Tamil Nadun osavaltiossa Nilgirivuorilla asuvien badagojen puhuma dravidakieli. Sillä on 125 000 puhujaa.


title: Badagan kieli

text: Badaga kuuluu dravidakielten eteläryhmään. Aikaisemmin sitä on pidetty kannadan murteena. Kieli toimii yhteisön suullisen kanssakäymisen välineenä.


title: Roadside Romeo

text: Roadside Romeo () on vuonna 2008 ilmestynyt intialainen animaatioelokuva. Elokuvan käsikirjoitti ja ohjasi Jugal Hansraj. Sen tuottivat Aditya ja Yash Chopra Yash Raj Films -tuotantoyhtiöstä.


title: Roadside Romeo

text: Elokuva kertoo Romeo-nimisestä koirasta, joka asui luksuskartanossa Mumbaissa. Romeon onni kuitenkin kääntyi, kun hänen perheensä myi kartanon ja muutti Lontooseen. Perheen tytär oli tylsistynyt koiraansa, eikä siksi halunnut ottaa Romeota mukaan Lontooseen. Kun perhe muutti pois, he hylkäsivät lemmikkinsä kaduille ja Romeosta tuli kulkukoira. Piakkoin Romeo ystävystyy muiden kulkukoirieb kanssa ja perustaa Hius- ja muotisalongin, jossa hän trimmaa muita kulkukoiria luupalkalla. Romeo myös rakastuu ensisilmäyksellä Laila-nimiseen koiraan, jolla kuitenkin on jo ihailijanaan seudun pahamaineisin koira nimeltään Charlie Anna. Ihastuksensa takia Romeo joutuu usein nokikkain tuon pahamaineisen gangsterin kanssa ja joutuu htehdä Lailasta hänelle tyttöystävä. Laila kuitenkin saa tietää myöhemmin Romeon aikeista kun Chainu-niminen koira paljastaa asian. Pettyneenä Laila hylkää Romeon. Tarinan loppupuolella Romeosta tulee erityiskansalainen pelastettuaan Charlie Annan rankkurin kynsistä. Hän jää itse rankkurin vangiksi, mutta Charlie Anna vapauttaa hänet ja kertoo Lailalle totuuden aiemmista tapahtumista. Tämän kuultuaab Laila palaa Romeon luo.


title: Koragan kieli

text: Koragan kieli on Intiassa Karnatakan osavaltion Kundapuran piirikunnassa asuvien kastittomien puhuma dravidakieli. Sillä on noin 1 000 puhujaa.


title: Koragan kieli

text: Koraga kuuluu dravidakielten eteläryhmään. Se on ilmeisesti läheistä sukua tulun kielelle. Kieli toimii yhteisön suullisen kanssakäymisen välineenä. Sen puhujat osaavat myös kannadaa.


title: Tulun kieli

text: Tulun kieli (tuluksi ತುಳು ಭಾಷೆ "tuḷu bāṣe") on Intiassa Karnatakan eteläosassa ja Keralan rannikolla asuvien tulujen puhuma dravidakieli. Sillä on 1,6 miljoonaa puhujaa.


title: Tulun kieli

text: Tulu kuuluu dravidakielten eteläryhmään, mutta siinä on myös keskidravidalaisia piirteitä. Kieli jakautuu kahteen aluemurteeseen sekä brahmien ja muun väestön puhumiin sosiaalisiin murteisiin. Tulua kirjoitetaan kannadalaisella kirjaimistolla.


title: Hero Dishonest

text: Hero Dishonest on suomalainen hardcore punk -yhtye. Se on julkaissut viisi albumia sekä joukon lyhyempiä levyjä ja kiertänyt keikkailemassa mm. Yhdysvalloissa ja Venäjällä. Yhtyeen levyjä julkaisee pääasiallisesti kitaristi Mikko Heikkosen yhdessä Tommi Forsströmin kanssa pyörittämä If Society -levy-yhtiö. Yhtyeen nykyisistä jäsenistä Mikko vaikuttaa myös Echo Is Your Lovessa, Jussi I Walk The Linessa ja Lasse mm. The Heartburnsissa.


title: Hero Dishonest

text: Yhtyettä on kuvailtu yhdeksi Suomen parhaimmista livebändeistä sekä eniten ulkomaita kiertäneeksi tyylilajinsa edustajaksi.


title: Kurukhin kieli

text: Kurukhin kieli on Intian koillisosassa asuvien oraonien puhuma dravidakieli. Sillä on noin 1,5 miljoonaa puhujaa.


title: Kurukhin kieli

text: Kieltä puhutaan Biharin osavaltion Chota Nagpurin piirikunnassa, Madhya Pradeshin Raygarhin ja Sargujan piirikunnissa sekä Orissan Sundargarhin ja Sambalpurin piirikunnissa. Pieniä puhujaryhmiä asuu myös Länsi-Bengalissa ja Assamissa. Nepalin itäosassa on noin 15 000 kurukhin murteen dhangarin puhujaa.


title: Kurukhin kieli

text: Kurukh kuuluu dravidakielten pohjoisryhmään. Sen lähin sukukieli on malto. Kieli toimii yhteisön suullisen kanssakäymisen välineenä.


title: Ennedi

text: Ennedi on harvaanasuttu ylänköalue Koillis-Tšadissa, Saharan autiomaan etelälaidalla. Se nousee enimmillään noin 1 450 metrin korkeuteen merenpinnasta. Maisema on pääosin vadien halkomaa kuivaa aavikkoa, josta kohoaa korkeita, hiekkakivisiä kalliomuodostumia. Korkeimmilla paikoilla kasvaa vain matalia, kuivuutta kestäviä ruohoja – alavammilla paikoilla myös pensaita ja pieniä puita, kuten akaasioita.


title: Ennedi

text: Ennedin alueella elää paljon villieläimiä. Se on Saharan ainoita alueita, joissa elää vielä niilinkrokotiileja. Yleisimpiä nisäkäslajeja ovat vaaleakettu, aavikkoilves, kapinrusakko, kalliotamaani, villikissa, kultasakaali, aavikkosiili ja isokudu. Uhanalaisempia ovat esimerkiksi mendesinantilooppi, punakaulagaselli, dorcasgaselli ja punaotsagaselli. Sapelibeisa on todennäköisesti hävinnyt seudulta kokonaan.


title: Ennedi

text: Ennedin ylätasangon keskellä sijaitsee Fadan kaupunki. Suurin osa seudun väestöstä on dazankielisiä ja islaminuskoisia puolinomadeja, jotka vaeltavat kuivan kauden ajan mutta asuvat kylissä heinäkuusta syyskuuhun asti kestävällä sadekaudella. He saavat elantonsa paimentamalla kameleita, hevosia, aaseja, lampaita ja vuohia ja kasvattamalla keitaissa taateleita, vehnää, hirssiä ja ohraa.


title: Ennedi

text: Unesco lisäsi paikan maailmanperintöluetteloon vuonna 2016.


title: Henry Wilcoxon

text: Henry Wilcoxon (9. elokuuta 1905 Roseau, Dominica – 6. maaliskuuta 1984 Burbank, Kalifornia, Yhdysvallat) oli näyttelijä. Hän syntyi brittiläisille vanhemmille Dominicassa, josta hän muutti Lontooseen, jossa hän esiintyi ensimmäisen kerran teatterissa vuonna 1925. Wilcoxonin ensimmäinen elokuva oli vuonna 1931 valmistunut "The Perfect Lady". Vuonna 1934 hän sai Marcus Antoniuksen roolin Cecil B. DeMillen elokuvassa "Kleopatra", jonka jälkeen hänestä tuli DeMillen elokuvien vakionäyttelijä. Wilcoxon sai Yhdysvaltain kansalaisuuden hieman ennen toista maailmansotaa ja oli ensimmäisten värväytyneiden Hollywood-näyttelijöiden joukossa. Sodan jälkeen hän jatkoi yhteistyötään DeMillen kanssa. Näyttelemisen lisäksi Wilcoxon toimi myös joidenkin DeMillen elokuvien tuottajana tai apulaistuottajana sekä vastasi elokuvien roolituksesta. Televisiossa Wilcoxon näytteli vierailijana muun muassa sarjoissa "Minä vakooja" ja "Marcus Welby, M.D.".


title: Henry Wilcoxon

text: Wilcoxon kuoli 78 vuoden ikäisenä sydämen vajaatoimintaan, sairastettuaan sitä ennen syöpää. Hän on saanut tähden Hollywood Walk of Famelle.


title: Hamada

text: Hamada (arabiaksi, حمادة "ḥammāda") on vähähiekkainen, kivinen tasanko. "Hamada" tai "hammada" on avoin deflaatioalue josta tuuli on vienyt hienorakeisen aineksen mukaan ja jäljelle on jäänyt kalliota, isoja ja pieniä kiviä. Myös Länsi-Saharassa käytettävä termi "reg", Itä-Saharassa "serir", Australiassa "gibber plain" ja Taklimakan hiekka-aavikolla "Saï" tarkoittavat samankaltaista aavikkoa.


title: My Friends

text: My Friends on Red Hot Chili Peppersin viidennen studioalbumin "One Hot Minute" neljäs kappale. Se julkaistiin singlenä 19. syyskuuta 1995 viikko edellinen singlen, "Warpedin", jälkeen. Singlestä tehtiin musiikkivideo vielä samana vuonna. Kappaleen B-puolet ovat "Let's Make Evil" ja "Stretch".


title: My Friends

text: "MyFriends" on ainoa albumin "One Hot Minute" kappale, joka julkaistiin uudestaan on Red Hot Chili Peppersin kokoelma-albumilla "Greatest Hits". Kappale "Aeroplane" oli tosin albumin DVD-versiossa.


title: My Friends

text: Kappale on "One Hot Minute" -albumin apeimpia kappaleita, ja se kertoo ihmisten yksinäisyyden ja masentuneisuuden tunteista. Se on laulaja Anthony Kiediksen kirjoittama kappale, jota inspiroi muun muassa yhtyeen basistin, Flean, juuri läpikäymä vaikea avioero, joka sai Flean masentumaan. Flean masennusta pahensivat myös albumin pitkäksi venyneet nauhoitukset. Viivästykset johtuivat Kiediksen huumeriippuvuudesta.


title: My Friends

text: "My Friends" on melodinen balladi, joka on yksi muutamista albumin "One Hot Minute" kappaleista, joka ei perustu heavy metalliin. Kappaleella yhtyeen kitaristi Dave Navarro soittaa akustista kitaraa. Kappale jatkaa Kiediksen laulamien ja koko Red Hot Chili Peppersin "melodisten laulujen sarjaa". Jo edellisellä albumilla,"Blood Sugar Sex Magikilla""," oli entistä melodisempia kappaleita, joissa Kiedis "lauloi" pikemminkin kuin räppäsi. Lauluäänensä kehittyessä Kields tuli itsevarmemmaksi, jolloin hän pystyi laulamaan aiempaa rauhallisemmin ja melodisemmin. Uransa alkuvaiheessa Kieldsin ääni oli vielä aika säröinen ja "matkan varrella". Vasta albumilla "Californication" Kields tunsi, että hän pystyy hallitsemaan äänensä täydellisesti.


title: My Friends

text: Videosta tehtiin kaksi versiota. Ensimmäisen, ehkä harvinaisemman version, ohjasi Anton Corbijn. Videossa on paljon surrealismiiin viittaavia asioita. Kiedis ei pitänyt videota hyvänä, sillä hänen mielestään se oli liian epätodellinen. Musiikkivideon toisessa versiossa yhtye soittaa kappaleen studiossa. Toisen version ohjasi Gavin Bowden. Toinen versio on myös yhtyeen Greatest Hits -DVD:llä.


title: My Friends

text: Single oli albumin menestynein kappale eri listoilla, ja se saavutti muun muassa kolme kärkisijaa. Kappale oli ensimmäisenä Hot Mainstream Rock Tracks -, Alternative Songs - ja RPM (magazine)-listalla.


title: Maalivahti (salibandy)

text: Maalivahti on yksi salibandyn pelipaikoista. Maalivahdilla ei ole mailaa. Maalivahti saa ottaa pallon käsiinsä vain ollessaan hänelle merkityllä alueella. Salibandyssä heittotaidolla on pelin avaamisen kannalta keskeinen merkitys.


title: Maalivahti (salibandy)

text: Salibandymaalivahdin pakollisia varusteita on maski, housut, paita ja kengät. Maalivahdit käyttävät yleensä polvisuojia, topattua rintapanssaria sekä alasuojia. Maalivahti voi myös käyttää ohuita hanskoja, lonkkasuojia ja kyynärpääsuojia. Kenkinä maalivahdit käyttävät usein joko erikseen salibandyyn suunniteltuja kenkiä tai perinteisiä painikenkiä.


title: Maalivahti (salibandy)

text: Maalivahdin varusteiden tulee sääntöjen mukaan olla vain maalivahdin suojaamiseen, eikä niissä saa olla osia, joiden tarkoitus on peittää maalia.


title: Roger Soyer

text: Roger Julien Jacques Soyer (s. 1. syyskuuta 1939 Thiais) on ranskalainen basso. Hän voitti Pariisin konservatoriossa ensimmäiset palkinnot laulussa (1962) ja oopperassa (1963). Hän on esiintynyt uransa aikana muun muassa Palais Garnier’ssa, La Scalassa, Metropolitan-oopperassa ja Aix-en-Provencen festivaalilla. Eräs hänen menestyksekkäimmistä rooleistaan on ollut "Don Giovannin" nimirooli.


title: Roger Soyer

text: Soyerin suhteellisen korkea ääniala on mahdollistanut hänelle myös bassobaritoniroolien tulkitsemisen ja jopa puhtaissa baritonirooleissa ("Wertherin" Albert, "Béatrice et Bénédictin" Claudio) esiintymisen. Hänen muihin rooleihinsa Don Giovannin ohella ovat lukeutuneet Don Basilio ("Sevillan parturi"), Mefistofele, Ferrando ("Trubaduuri"), Colline ("La bohème"), Sulpice ("La fille du régiment"), Procida ("Les Vêpres siciliennes"), Méphisto ("Faust"), Rangoni ("Boris Godunov") ja Nilakantha ("Lakmé").


title: Roger Soyer

text: Lokakuussa 1962 Soyer esiintyi Gilbert Bécaud’n "L'opéra d'Aranin" kantaesityksessä Théâtre des Champs-Elysées’ssä.


title: Uudenseelanninhollantilaiset

text: Uudenseelanninhollantilaiset ovat Uudessa-Seelannissa asuvia hollantilaisia. Vuoden 2006 väestönlaskennan mukaan Uudessa-Seelannissa asui 28 641 itsensä hollantilaiseksi mieltävää ja 22 101 Alankomaissa syntynyttä. Jonkin asteista hollantilaista perimää on arviolta 100 000 uusiseelantilaisella.


title: Uudenseelanninhollantilaiset

text: Ensimmäinen Uuden-Seelannin nähnyt eurooppalainen oli hollantilainen Abel Tasman vuonna 1642. Hänen laivansa ankkuroitui Golden Bayhin, minkä jälkeen neljä hänen miehistönsä jäsentä kuoli yhteenotossa maorien kanssa. Tästä syystä paikka tunnetaan myös nimellä "Murderers Bay". Hollantilainen kartantekijä antoi alueelle nimen "Nieuw Zeeland" eli Uusi Zeeland. Hollantilaiset eivät kuitenkaan muuttaneet merkittävissä määrin alueelle ennen 1850-luvun puoliväliä, vaikkakin heitä oli ensimmäisten siirtolaisten joukossa. Vuoden 1874 väestönlaskennassa 300 000 siirtolaisen joukossa oli vain 127 Alankomaissa syntynyttä. Kuuluisia varhaisia hollantilaissiirtolaisia olivat muun muassa taidemaalari Petrus van der Velden ja pääministeri Sir Julius Vogel. 1880-luvulla hollantilainen Gerrit van Asch perusti Uuteen-Seelantiin maailman ensimmäisen valtion ylläpitämän koulun kuuroille. 1900-luvulla hollantilaisia kannustettiin muuttamaan Uuteen-Seelantiin heidän "arjalaisuutensa" takia. Toisen maailmansodan jälkeen hollantilaisia tuli pahoin kärsineistä Alankomaista ja lisäksi Alankomaiden Itä-Intiasta, josta tuli myöhemmin itsenäinen Indonesia. Vuosien 1951 ja 1955 välillä Uuteen-Seelantiin tuli 10 583 hollantilaista. Alankomaiden toipuessa sodasta tulijoiden määrä romahti.


title: Uudenseelanninhollantilaiset

text: Hollantilaiset sulautuivat yhteiskuntaan nopeasti, eikä omien juurien ylläpito ollut yleistä. Vuonna 1984 Christchurchissä tehdyn selvityksen mukaan yli puolet hollantilaisista ei osallistunut tai osallistui vain harvoin hollantilaisten järjestöjen toimintaan. Hollantilaisia juuria on sittemmin yritetty elvyttää ja 1990-luvulta lähtien on pyritty järjestämään esimerkiksi hollannin kielen opetusta ja hollannin kielisiä radiolähetyksiä.


title: Malton kieli

text: Malton kieli on Intiassa Biharin osavaltion koillisosassa Rajmahalvuorilla asuvien malerien puhuma dravidakieli. Sillä on 108 000 puhujaa.


title: Malton kieli

text: Malto kuuluu dravidakielten pohjoisryhmään. Sen lähin sukukieli on kurukh. Kieli toimii yhteisön suullisen kanssakäymisen välineenä.


title: Kolamin kieli

text: Kolamin kieli on Intiassa Andhra Pradeshin osavaltion Abilabadin piirikunnassa ja Maharashtran osavaltion Yeotmalin ja Wardhan piirikunnissa puhuttu dravidakieli. Sillä on noin 100 000 puhujaa.


title: Kolamin kieli

text: Kolami kuuluu dravidakielten keskiryhmään. Se toimii yhteisön suullisen kanssakäymisen välineenä.


title: Castanopsis indica

text: Castanopsis indica on ikivihreä puu, joka kasvaa Aasiassa.


title: Castanopsis indica

text: Se kasvaa 20 m korkeaksi. Lehdet ovat 11–15 cm pitkiä. Hedelmät ovat piikkiset terhot 2,5–4 cm pitkiä.


title: Martin Bélanger

text: Martin Bélanger (s. 11. tammikuuta 1979) on kanadalainen salibandymaalivahti, joka edustaa kanadalaista Fight Club Montrealia. Hän on pelannut Kanadan maajoukkueessa vuodesta 2008 lähtien.


title: Schima wallichii

text: Schima wallichii on teepensaan kanssa samaan heimoon kuuluva ikivihreä puu, joka kasvaa Aasiassa.


title: Schima wallichii

text: Se kasvaa jopa 47 metriä korkeaksi. Sen lehdet ovat soikeat, 6–13 cm pitkät. Hedelmät ovat puisevia palloja, halkaisijaltaan 2–3 cm. Nepalissa puun lehtiä käytetään karjan rehuna. Siitä saadaan myös polttopuuta.


title: Naikrin kieli

text: Naikrin kieli on Intian Andhra Pradeshin ja Maharashtran osavaltioissa puhuttu dravidakieli. Sillä on noin 1 500 puhujaa.


title: Naikrin kieli

text: Naikri kuuluu dravidakielten keskiryhmään. Sen lähin sukukieli lienee naiki. Kieli toimii yhteisön suullisen kanssakäymisen välineenä.


title: Naikin kieli

text: Naikin kieli on Intiassa Madhya Pradeshin osavaltion Chandan piirikunnassa puhuttu dravidakieli. Sillä lienee noin 54 000 puhujaa.


title: Naikin kieli

text: Naiki kuuluu dravidakielten keskiryhmään. Sen lähin sukukieli lienee naikri. Kieli toimii yhteisön suullisen kanssakäymisen välineenä.


title: Michael Hayward

text: Michael Hayward (s. 23. toukokuuta 1990) on kanadalainen salibandymaalivahti, joka edustaa kanadalaista Solid Soldersia. Hän on pelannut Kanadan maajoukkueessa vuodesta 2010 lähtien.


title: Pardžin kieli

text: Pardžin kieli on Intiassa Madhya Pradeshin osavaltion Bastarin piirikunnassa ja sen lähialueilla Orissan Koraputin piirikunnassa puhuttu dravidakieli. Sillä on 44 000 puhujaa.


title: Pardžin kieli

text: Pardži kuuluu dravidakielten keskiryhmään. Se toimii yhteisön suullisen kanssakäymisen välineenä.


title: S. M. Krishna

text: Somanahalli Mallaiah Krishna (), yleisesti mainitaan lyhennettynä S. M. Krishna, (s. 1. toukokuuta 1932) on intialainen poliitikko. Kongressipuoluetta edustava Krishna toimi maansa ulkoministerinä vuosina 2009–2012 Manmohan Singhin johtamassa hallituksessa.. Hän on parlamentin ylähuoneen, Rajya Sabhan, jäsen Karnatakan osavaltiosta. Krishna toimi Karnatakan kuvernöörinä vuosina 1999–2004 ja Maharashtran kuvernöörinä 2004–2008.


title: S. M. Krishna

text: Krishna opiskeli Southern Methodist University'ssä Dallasissa sekä George Washingtonin yliopistossa Washington DC:ssä.


title: Himalajanpuolivuohi

text: Himalajanpuolivuohi eli tari ("Hemitragus jemlahicus") on Himalajalla elävä vuohieläin. Nisäkäsnimistötoimikunnan ehdotus lajin uudeksi suomenkieliseksi nimeksi on "himalajantari".


title: Himalajanpuolivuohi

text: Laji elää luonnonvaraisena Pohjois-Intiassa ja Nepalissa, mutta sitä on istutettu metsästettäväksi Uuteen Seelantiin, Pohjois-Amerikkaan ja Etelä-Afrikkaan.


title: Ollarin kieli

text: Ollarin kieli on Intiassa Orissan, Andhra Pradeshin ja Madhya Pradeshin osavaltioiden rajalla puhuttu dravidakieli. Sillä on 9 000 puhujaa.


title: Ollarin kieli

text: Ollari kuuluu dravidakielten keskiryhmään. Sitä on pidetty myös gadaban murteena. Kieli toimii yhteisön suullisen kanssakäymisen välineenä.


title: Rivière-du-Loup

text: Rivière-du-Loup on 19 507 asukkaan kaupunki Québecin provinssissa Kanadassa. Se on Rimouskin jälkeen Bas-Saint-Laurentin toiseksi suurin kaupunki ja tärkeä kaupallinen, hallinnollinen ja oikeudellinen keskus.


title: Rivière-du-Loup

text: Rivière-du-Loup sijaitsee samannimisen joen ja Saint Lawrencen estuaarin yhtymäkohdassa, kaksisataa kilometriä Québecin kaupungista itään.


title: Rivière-du-Loup

text: Kaupunki on rakennettu terassimaisesti kohoavalle rinteelle lähelle Notre-Damenvuoria, ja sieltä avautuu komea näköala Saint Lawrencen joelle ja Laurentideille. Sen tärkeimpiä elinkeinoja ovat metsäteollisuus, matkailu ja palvelualat, suurimpina ryhminä kauppa, koulutus ja julkishallinto.


title: Rivière-du-Loup

text: Rivière-du-Loupin seutu oli vielä asumatonta erämaata, kun Uuden-Ranskan äveriäin kauppias Charles Aubert de La Chesnaye sai sen läänityksenä vuonna 1673. Vuonna 1683 sinne perustettiin lähetysasema, josta tuli pian tärkeä pysähdyspaikka Atlantin rannikolla sijainneisiin siirtokuntiin matkaaville. Vuosina 1744–1763 sen kautta kulki paljon sotilaallisia retkikuntia levottomalle Acadien alueelle, jossa ranskalaiset uudisasukkaat kapinoivat brittejä vastaan.


title: Rivière-du-Loup

text: Seitsemän vuoden sodan (1756–1763) jälkeen Rivière-du-Loupin maat päätyivät osana Québeciä kuvernööri James Murraylle. Kuvernööri vuokrasi ne vuonna 1774 irlantilaissyntyiselle Henry Caldwellille, joka puolestaan alivuokrasi ne Malcolm Fraserille ja lopulta möi tämän pojalle Alexanderille (1802). Paikalle rakennettiin ensin postiasema (1828) ja myöhemmin Fraservillen kylä (1850), josta tuli kaupunki vuonna 1874. Vuosina 1860–1900 siitä kehittyi rautatieliikenteen tärkeä risteyskohta, jossa Grand Trunk Railwayn lännestä tuleva rautatie kohtasi Intercolonial Railwayn rannikkoprovinsseihin johtavan rautatien. Kaupungin nimi muutettiin Rivière-du-Loupiksi lopullisesti vuonna 1919.


title: Rivière-du-Loup

text: Kanadan vuoden 2016 väestönlaskennan mukaan Rivière-du-Loupin asukasluku oli 19 507 ja vuonna 2011 vastaava lukema oli 19 447.


title: Rivière-du-Loup

text: Asukkaiden suuri valtaosa, yhteensä 18 905 henkilöä, puhui vuonna 2016 äidinkielenään ranskaa. Vuonna 2016 kysyttiin myös kanadalaisten etnistä taustaa. Rivière-du-Loupissa 14 940 henkilöä ilmoitti taustakseen kanadalaisen ja 4 930 ranskalaisen. 570 henkilöä ilmoitti kuuluvansa alkuperäiskansoihin ja 290 niin sanottuihin näkyviin vähemmistöihin, joka Kanadassa käsittää muut etniset ryhmät, kuin valkoiset ja alkuperäiskansat.


title: Sergei Pronjakov

text: Sergei Pronjakov (s. 28. elokuuta 1983) on venäläinen salibandymaalivahti, joka edustaa venäläistä Olimp Fryazinoa. Hän on pelannut Venäjän maajoukkueessa vuodesta 2008 lähtien.


title: Gadaban kieli

text: Gadaban kieli on Intiassa Andhra Pradeshin osavaltion Srikakulamin piirikunnassa ja Orissan Koraputin piirikunnassa puhuttu dravidakieli. Sillä on noin 40 000 puhujaa.


title: Gadaban kieli

text: Gadaba kuuluu dravidakielten keskiryhmään. Sitä ei pidä sekoittaa samannimiseen mundakieleen, josta käytetään myös nimitystä gutob. Kieli toimii yhteisön suullisen kanssakäymisen välineenä.


title: Gondin kieli

text: Gondin kieli on Intian Madhya Pradeshin, Maharashtran, Orissan ja Andhra Pradeshin osavaltioissa historiallisella Gondwanan alueella asuvien gondien puhuma dravidakieli. Sen puhujia on noin 2,4 miljoonaa.


title: Gondin kieli

text: Gondi kuuluu dravidakielten etelä-keskiryhmään. Se jakautuu useisiin murteisiin, jotka eivät aina ole toistensa puhujien ymmärrettävissä. Kieli toimii yhteisön suullisen kanssakäymisen välineenä. Osa gondeista puhuu myös hindiä tai urdua.


title: Ancashin maanjäristys

text: Ancashin maanjäristys oli merenalainen maanjäristys Ancashin alueella Perun rannikolla 31. toukokuuta 1970. Se on Perun historian tuhoisin luonnonmullistus.


title: Ancashin maanjäristys

text: 45 sekuntia kestänyt järistys romahdutti Huascarán-vuoren pohjoisrinteen, mikä aiheutti maanvyörymän, joka surmasi kymmeniä tuhansia ihmisiä. Yungayn kaupunki hautautui kokonaan, jolloin useita tuhansia ihmisiä kuoli.


title: Moshi Monsters

text: Moshi Monsters on lapsille suunnattu selainpeli, jossa voi luoda oman monsterin ja ostaa sille vaatteita ja huonekaluja ym. Moshi Monsterissa voi myös olla Member eli maksaa Moshi Monsterin tekijöille ja avata uusia kauppoja ja pelejä. Nykyään myydään myös moshi monsters leluja.


title: Pākehā–Māorit

text: Pākehā–Māori oli 1800-luvulla käytetty nimitys maorien keskuuteen siirtyneistä eurooppalaisista. "Pākehā" on maorin kielen sana, joka merkitsee yleensä brittiläistaustaisia uusiseelantilaisia. Vuonna 1833 Uudessa-Seelannissa arvioitiin olevan noin 70 Pākehā–Māoria. Eurooppalaiset eivät usein arvostaneet maorien joukkoon siirtyneitä eurooppalaisia, mutta maorien yhteisöissä heidät nähtiin usein hyödyllisinä eurooppalaisten tavaroiden hankkijoina ja neuvottelijoina maorien ja eurooppalaisten välillä.


title: Pākehā–Māorit

text: Suurin Pākehā–Māori-ryhmä ennen 1840-lukua olivat kauppiaat. He myivät heimojen puolesta näiden puuta, sikoja ja perunaa, ostaen näille eurooppalaisilta musketteja, ruokaa ja alkoholia. Menestyksekkäimpiä heistä oli Louis Hetet, joka toi eurooppalaisen karjan ja viljan King Countryyn vuonna 1844. Tanskalaissyntyinen Phillip Tapsell rikastui asetuttuaan Maketūun Bay of Plentyn alueelle, myyden alueen maoreille musketteja ja ruutia. Eurooppalaisasutuksen alkuaikoina, kun siirtolaisia oli vielä vähän, he olivat turvallisuutensa puolesta riippuvaisia maoreista. Pākehā–Māoreille oli tärkeää päästä naimisiin maorinaisen kanssa, jotta he voisivat olla tekemisissä maorien kanssa. Naimisiinmeno oli maorien tapa varmentaa Pākehā–Māorien luotettavuus. Näin myös heidän lapsensa saatiin sidotuksi heimon yhteyteen. Jotkut Pākehā–Māorit olivat niin kiinteissä yhteyksissä maoreihin, että he jopa taistelivat näiden puolella. James Caddell työskenteli 13-vuotiaana valaanpyytäjänä, kun Ngāi Tahu -maorit tappoivat muun hänen laivansa miehistön vuonna 1810. Maorit ottivat hänet yhteisöönsä ja hän sai muun muassa maorien käyttämän "moko"-nimisen kasvotatuoinnin. Hän oppi myös maorin kielen ja miltei unohti kokonaan englannin. Hän taisteli heimon sotajoukkojen mukana ja piti perinteisiä maorien aseita eurooppalaisia parempina. Dicky Barrett järjesti Te Āti Awa -heimon puolustuksen Waikato-heimoa vastaan aseistaen Te Āti Awojen pā-linnoituksen eurooppalaisilla laivatykeillä vuonna 1832. Vuonna 1838 maoripäälikkö Pomaren sotajoukoissa oli 132 Pākehā–Māoria.


title: Lumbini (vyöhyke)

text: Lumbini () on yksi Nepalin neljästätoista vyöhykkeestä. Se sijaitsee Nepalin Läntisellä kehitysalueella ja rajautuu etelässä Intian Uttar Pradeshin ja Biharin osavaltioihin. Nepalin vyöhykkeistä naapureita ovat Rapti lännessä, Dhawalagiri ja Gandaki pohjoisessa sekä Narayani idässä.


title: Lumbini (vyöhyke)

text: Lumbinin vyöhykkeen pinta-ala on 8 975 neliökilometriä. Vuonna 2001 sen asukasluku oli 2,53 miljoonaa ja vuonna 2011 yhteensä 2,83 miljoonaa. Lumbinin vyöhyke jakautuu kuuteen piirikuntaan.


title: Lumbini (vyöhyke)

text: Vyöhykkeen suurimmat kaupungit ovat Butwal (vyöhykkeen pääkaupunki, 120 982 as. vuonna 2011) ja Siddharthanagar (Bhairāhawā, 64 566 as.).


title: Lumbini (vyöhyke)

text: Lumbini, Unescon maailmanperintöluetteloon kuuluva buddhalaisten pyhiinvaelluskohde, sijaitsee vyöhykkeen eteläosan väkirikkaassa Rupandehin piirikunnassa. Buddhalaisen tradition mukaan uskonnon perustaja Siddhartha Gautama syntyi siellä.


title: The 39 Clues

text: The 39 Clues on monen kirjailijan luoma kirjasarja nuorille. Kirjailijoihin lukeutuvat muun muassa Rick Riordan, Gordon Korman, Peter Lerangis ja Jude Watson. Sarjaa on käännetty suomeksi vuodesta 2008 lähtien ja kirjasarjan on kustantanut Egmont. Jokaisessa kirjasarjan osassa on keräilykortti, joka mahdollistaa pelaamisen interaktiivisella The 39 Clues- verkkosivulla. Kirjoista oli alunperin suunniteilla myös elokuva.


title: The 39 Clues

text: Kirjasarjan päähenkilöinä ovat 11-vuotias Dan Cahill ja tämän 14-vuotias sisko Amy Cahill, joiden tehtävänä on kerätä 39 johtolankaa.


title: The 39 Clues

text: Luiden labyrintti


title: The 39 Clues

text: Sarjan ensimmäisen osan alussa Grace Cahill pyytää kuolinvuoteellaan asianajajaansa McIntyrea muuttamaan testamenttiaan ja kuolee tämän jälkeen. McIntyre kertoo hautajaisissa Gracen lapsenlapsille, Danille ja Amylle, heidän on valittava miljoonan dollarin ja aarrejahdin välillä. Amy ja Dan valitsevat johtolankojen etsinnän ja joutuvat kilpailemaan kokeneempia aarteenmetsästäjiä: Holtteja, Alistair Ohia, Starlingeja, Kobriaja sekä Irina Spaskya vastaan. Ensimmäinen vihje on piilotettu Gracen kirjastoon ja se johtaa heidät Franklin- instituuttiin, jossa he saavat selville, että seuraava johtolanka on Pariisissa. Sisarusten mukaan maailmanympärysmatkalle lähtee heidän au-pairinsa Nellie.


title: The 39 Clues

text: Yksi väärä sävel


title: The 39 Clues

text: Gordon Kormanin kirjoittamassa sarjan toisessa osassa Amy, Dan ja Nellie saavat vihjeen Mozartista, joka johdattaa heidät ja muut Wieniin, Itävaltaan.


title: The 39 Clues

text: Miekkavaras


title: The 39 Clues

text: Sarjan kolmannessa osassa, Wienistä löytyneet miekat johtaavat Amyn, Danin ja Nellien Japaniin jossa he liittoutuva Alistair Ohin ja Caran pentujen kanssa ja siirtyvät uuen vihjeen perässä Koreaan. Alistairin luona he tutustuvat kirjaan, Alistairin salaisessa kirjastossa, joka johtaa heidät vuorelle nimeltä Pukhansan. Josta he löytävät seuraavaan paikkaan johtavan vihjeen.


title: The 39 Clues

text: Viesti haudan takaa


title: The 39 Clues

text: Jude Watsonin kirjoittamassa sarjan neljännessä osassa Dan, Amy ja Nellie etsivät vihjeettä Egyptistä. Missä he joutuvat mm. krokotiilin jahtaamaksi ja lukituksi Oh'n piilopaikkaan.


title: The 39 Clues

text: Musta rinki


title: The 39 Clues

text: Patrick Carmanin kirjoittamassa sarjan viidennessä osassa Amy ja Dan saavat salaperäisen sähkeen jossa heitä kehotetaan menemään Kairon kansainväliselle lentokentälle. He päätyvät lentokentältä löytyneen vihjeen avulla Venäjälle ja saavat tietää kuka sähkeen on lähettänyt: "NRR".


title: The 39 Clues

text: Liian syviin vesiin


title: The 39 Clues

text: Jude Vatsonin kirjoittamassa sarjan kuudennessa osassa, Kairoon palattuaan Amy ja Dan kertovat Nellielle seuraavan johtolangan olevan Australiassa. Australiassa Cabrojen äiti Isabel liittyy mukaan metsästykseen ja muuttaa sen asteen verran vaarallisemmaksi. Amylle ja Danille herää epäillys että Nellie onkin joku muu.


title: The 39 Clues

text: Käärmeen pesä


title: The 39 Clues

text: Peter Lerangis kirjoittama sarjan seitsemännessä osassa Indonesiasta löytynyt vihje johtaa Cahillit Afrikkaan, jossa he tunkeutuvat Thomasin sukuhaaran päämajaan. Pakomatka keskeytyy, kun Kabrat nappaavat heidät. Paettuaan Kaproilta heille paljastuu Gracen vanhassa piilopaikassa, että Amyn ja Danini sukuhaaroilla on yhteyksiä Madrigaleille.


title: The 39 Clues

text: Keisarin koodi


title: The 39 Clues

text: Gordon Kormanin kirjoittamassa sarjan kahdeksannessa osassa Dan, Amy ja Nellie matkustavat uuden vihjeen perässä Kiinaan, jossa Amyn ja Danin riita hajottaa ryhmän. Sattuma ja uudet vihjeet kuitenkin johtavat heudät Mount Everestille missä he sopivat riitansa, mutta Kabrojen onnettomuuden takia menettävät vihjeen.


title: The 39 Clues

text: Myrskyvaroitus


title: The 39 Clues

text: Linda Sue Parkin kirjoittamassa sarjan yhdeksännessä osassa uusi vihje vie Cahillit ja heidän aupairinsa Jamaikalle, jossa heitä odottaa uusi vihje ja Isabel Kabra. Kun sivullinen kuolee johtolangan metsästyksen takia Amy ja Dan aikovat lopettaa touhun, mutta silloin Nellie tekee paljastuksen, jonka seurauksena Amy ja Dan päätyvät "mustapukuisen miehen" eli Fiskie Cahillin luo ja saavat kuulla Cahillien salaisesta sukuhaarasta.


title: The 39 Clues

text: Kujanjuoksu


title: The 39 Clues

text: Margared Peterson Haddixin kirjoittamassa sarjan kymmenennessä osassa Amy ja Dan pääsevät lähelle loppua kun William Shakespearen jättämä vihje johtaa heidät Gideon Chaillin synnyin seudulle ja löytävät superseerumin, mutta lyövät sen lasipurkilla Isabellin tainoksiin.


title: The 39 Clues

text: Cahills Vs. Vespers


title: The 39 Clues

text: Unstoppable


title: The 39 Clues

text: Doublecross


title: The 39 Clues

text: Erikoiskirjat


title: The 39 Clues

text: Steven Spielberg ja Dreamworks hankkivat elokuva-oikeudet kirjasarjaan kesäkuussa vuonna 2008. Myöhemmin he kuitenkin möivät elokuva-oikeudet Universal Studios- elokuvastudiolle. Kirjoihin perustuvan elokuvan ohjaajaksi kiinnitettiin Shawn Levy ja sen piti alunperin saada ensi-iltansa vuonna 2016.


title: Reijo Huttu

text: Reijo Veikko Huttu (s. Suomussalmi) on lahtelainen kuvanveistäjä. Hänen tunnetuimpia teoksiaan ovat Jari Litmasen näköispatsas Lahden kisapuistossa sekä Sairaalanmäellä sijaitseva "Vuosien tuki" -patsas. "Vuosien tuki" on pystytetty sotainvalidien puolisojen kunniaksi. Patsaan hahmot näyttävät Hutun omilta vanhemmilta. Heinolassa sijaitsevan Itä-Häme-talon sisätiloissa on Hutun tekemiä, tyyliteltyjä maakuntien vaakunoita.


title: Reijo Huttu

text: Huttu opettaa kuvanveistoa ja elävän mallin piirustusta Harjulan kansalaisopistossa. Hän on asunut Lahdessa vuodesta 1967.


title: Mae Busch

text: Mae Busch (20. tammikuuta 1897 Melbourne, Australia – 20. huhtikuuta 1946 San Fernando Valley, Kalifornia, Yhdysvallat) oli australialainen näyttelijä. Buschin perhe muutti Australiasta Yhdysvaltoihin Maen ollessa 3-vuotias.


title: Mae Busch

text: Elokuvanäyttelemisen 'Mae Busch aloitti vuonna 1915 Mack Sennettin studioilla, jonne hän päätyi ystävänsä Mabel Normandin kutsumana. Busch solmi 1920-luvulla elokuvasopimuksen Metro-Goldwyn-Mayerin kanssa, mutta purki sopimuksen pettyneenä hänelle annettuihin rooleihin. Sopimuksen purku sai tuottajat epäröimään Buschin palkkaamista suuriin elokuvatuotantoihin ja hän näytteli freelancerina pienten studioiden elokuvissa. Buschin ensimmäinen pitkä äänielokuva oli vuonna 1929 valmistunut "Suurkaupungin varjot". Samana vuonna hän oli mukana myös äänifilmissä "Ristiriitoja".


title: Mae Busch

text: Busch näytteli useissa komediaelokuvissa Stan Laurelin ja Oliver Hardyn kanssa. Niistä ensimmäinen oli lyhytelokuva "Love ’em and Weep" vuodelta 1928. Muita yhteisiä elokuvia olivat muun muassa "Päivänpaisteisia pässinpäitä" (1933), "Paksupäiset parturit" (1934) sekä "Kämppäkaverin kihti" (1934). 1940-luvulla Busch näytteli elokuvissa enää satunnaisia pieniä rooleja.


title: Mae Busch

text: Hän kuoli sydänkohtaukseen 49-vuotiaana. Busch on saanut tähden Hollywood Walk of Famelle.


title: Île Verte

text: Île Verte on Québecin provinssiin kuuluva kapea saari Saint Lawrencen estuaarissa. Se sijaitsee kahden kilometrin päässä estuaarin etelärannasta Saint-Georges-de-Cacounan ja L’Isle-Verten kuntien edustalla, Saguenayjoen suuta vastapäätä. Saari on suuntautunut Appalakkien myötäisesti lounaasta koilliseen, ja sen pituus on 12 kilometriä ja leveys enimmillään 1,8 kilometriä. Saaren luoteisranta on hyvin jyrkkä, ja sen korkein kohta kohoaa 60 metrin korkeuteen joen vedenpinnasta. Pieni väestö on keskittynyt saaren läpi kulkevan tien varrelle ja lounaassa sijaitsevaan Notre-Dame-de-l’Isle-Verten kylään.


title: Île Verte

text: Tekemiensä merkintöjen perusteella Kanadan löytäjä Jacques Cartier ohitti Île Verten vuonna 1535, toisella tutkimusmatkallaan Pohjois-Amerikkaan. Toinen suuri ranskalainen tutkimusmatkailija Samuel de Champlain käytti siitä jo nimitystä ’vihreä saari’ vuonna 1621. Lopullisesti nimi vakiintui, kun saari liitettiin vuonna 1684 Uuden-Ranskan läänitysjärjestelmään.


title: Kari Karhunen

text: Kari Karhunen (12. huhtikuuta 1915 – 17. syyskuuta 1992) oli suomalainen matemaatikko, tilastotieteilijä ja yritysjohtaja. Hänelle myönnettiin professorin arvonimi 1971. Matemaatikkona hänet muistetaan Karhusen ja Loèven teoreemasta ja muunnoksesta. Hän väitteli Helsingin yliopistossa vuonna 1947 otsikolla "Über lineare methoden in der Wahrscheinlichheitsrechnung" ohjaajanaan Rolf Nevanlinna. Hän toimi sittemmin lehtorina Helsingin yliopistossa.


title: Kari Karhunen

text: Karhusen vanhemmat olivat osuustoimintaliikkeen parissa toiminut juristi, järjestöjohtaja Onni Karhunen ja Kerttu Maria Palojärvi.


title: Kari Karhunen

text: Karhunen jätti akateemisen uran varhain ja pestautui vakuutusyhtiö Suomen palvelukseen vuonna 1940. Karhunen valittiin vuonna Matematiikkakonekomitean jäseneksi. Komitea selvitti "matematiikkakoneiden" (nykykielellä tietokoneiden) tarvetta, hankintaa ja rakentamista, ja sen työ johti ESKO-tietokoneen kehittämiseen. Suomi-yhtiö oli yksi komitean rahoittajista.


title: Kari Karhunen

text: Karhunen valittiin Suomi-yhtiön toimitusjohtajaksi vuonna 1962.


title: Capricornis thar

text: Capricornis thar on Himalajalla elävä vuohieläinlaji. Sitä pidettiin aiemmin sumatranserovin alalajina "Capricornis sumatraensis thar".


title: Capricornis thar

text: "Capricornis thar" painaa 54–91 kiloa ja sen säkäkorkeus on noin metrin. Selkäpuoli on musta tai tummanharmaa, rinta, kyljet ja jalkojen yläosat punaruskeat.


title: Capricornis thar

text: Laji elää luonnonvaraisena Pohjois-Intiassa ja Nepalissa, Bangladeshissä, Bhutanissa ja Kiinassa, mahdollisesti myös Myanmarissa. Sen levinnäisyysalue on laaja, mutta laikuttainen.. Sitä metsästetään ruoaksi, lisäksi soveliaan elinympäristön supistuminen lisää lajin uhanalaisuutta.


title: The $64,000 Question

text: The $64,000 Question oli yhdysvaltalainen televisiotietokilpailu, jota CBS esitti 1955–1958. Vuonna 1956 sille luotiin spin-off "The $64,000 Challenge", jota esitettiin myös vuoteen 1958 saakka. "The $64,000 Question" pohjautui 1940-luvulla radiossa esitettyyn "Take It or Leave It" -visailuun. Ohjelmaa sponsoroi kosmetiikkayritys Revlon. "The $64,000 Questionin" luomisen mahdollisti Yhdysvaltain korkeimman oikeuden vuonna 1954 antama päätös, joka rajasi suurivoittoiset tietokilpailut laittoman uhkapelin ulkopuolelle. "The $64,000 Questionin" juontajana toimi koko sarjan ajan Hal March. "The $64,000 Challengen" juontajana aloitti Sonny Fox, jonka tilalle myöhemmin samana vuonna tuli Ralph Story.


title: The $64,000 Question

text: Kilpailijat saivat aluksi vastattavaksi 64 dollarin arvoisen kysymyksen omasta erikoisalastaan. Palkintosumma kaksinkertaistui jokaisen oikean vastauksen myötä, kunnes päädyttiin 4 000 dollariin, jonka jälkeen kilpailija pystyi etenemään vain yhden tason viikoittaisessa lähetyksessä. Kilpailija pystyi lopettamaan missä vaiheessa tahansa, mutta mikäli kilpailija vastasi kysymykseen vääriin hän jäi ilman palkintoa. 4 000 palkinto oli kuitenkin taattu kaikille sen saavuttaneille, ja mikäli kilpailija vastasi väärin saavutettuaan 8 000 dollarin tason, hän sai lisäksi lohdutuspalkinnoksi Cadillacin.


title: The $64,000 Question

text: Vuonna 1956 ohjelma rinnalle luotiin "The $64,000 Challenge", johon voivat osallistua "The $64,000 Questionissa" vähintään 8 000 dollaria voittaneet kilpailijat. Heidän lisäkseen kilpailuun osallistui myös julkisuuden henkilöitä kuten Vincent Price, joka kilpaili taidetietämyksestä Edward G. Robinsonia vastaan. "Challengessa" osallistujat kilpailivat toisiaan vastaan ja palkintona oli summa, jolla he pystyivät voittamaan vastustajansa. "Questionissa" ollutta 64 000 dollarin voittokattoa ei ollut. Suurimman voiton, 252 000 dollaria, sai Teddy Nadler.


title: The $64,000 Question

text: "The $64,000 Questionin" kohtaloksi koitui vuonna 1958 paljastunut televisiotietokilpailuskandaali. Ohjelman kilpailijana ollut Charles E. Jackson kertoi valamiehistölle, että hänelle oli annettu oikeita vastauksia etukäteen. Erik Barnouw kertoo kirjassaan "The Image Empire", että ohjelman tuotantohenkilöstön mukaan ohjelmaa sponsoroiva Revlon pyrki toistuvasti vaikuttamaan kilpailun lopputulokseen. Syytöksiä ei kuitenkaan pystytty näyttämään toteen. Ohjelman pudonneet katsojaluvut johtivat kuitenkin sen lopettamiseen.


title: De va kukku de (kappale)

text: De va kukku de on Anita Hirvosen esittämä vuonna 1982 levytetty musiikkikappale. Kappaleen sävelsi Esko Björkman ja sanoitti Chrisse Johansson salanimellä Minttu. Kappale julkaistiin samana vuonna julkaistulla albumilla "De va kukku de" ja singlelevynä kappaleen "Miten yksinäinen" kanssa.


title: De va kukku de (kappale)

text: Kappaleessa kerrotaan korpimailta Ruotsiin lähtevistä suomalaisista.


title: Johan van Hulst

text: Johan van Hulst (28. tammikuuta 1911 – 22. maaliskuuta 2018) oli alankomaalainen poliitikko ja kasvatustieteen professori. Hän vaikutti konservatiivisessa ja protestanttisessa Kristillis-historiallisessa unionissa, joka sittemmin liitettiin Kristillisdemokraatteihin.


title: Johan van Hulst

text: Van Hulst syntyi Amsterdamissa ja opiskeli kotikaupunkinsa Vrije-yliopistossa psykologiaa ja pedagogiikkaa. Hän myös toimi opetustehtävissä Oudewaterissa, Utrechtissä ja Purmerendissä. Vuosina 1942–1960 hän oli Amsterdamin pedagogisen akatemian rehtori. Samalla hän pelasti satoja juutalaislapsia Hollandsche Schouwburgista, mistä hyvästä hänestä tehtiin vuonna 1973 Vanhurskas kansakuntien joukossa. Van Hulst on kirjoittanut useita julkaisuja.


title: Johan van Hulst

text: Van Hulst istui vuosina 1956–1981 Alankomaiden senaatissa ja toimi vuosina 1961–1968 Euroopan parlamentin jäsenenä. Vuosina 1969–1972 hän oli Kristillis-historiallisen unionin puheenjohtaja. Vuosina 1972–1977 hän oli senaatissa Kristillis-historiallisen unionin, sitten vuoteen 1981 Kristillisdemokraattisen puolueen ryhmäjohtaja.


title: Johan van Hulst

text: Muiden toimiensa ohella van Hulst pelasi myös shakkia; hän voitti (entisille) poliitikoille järjestetyn Corus-shakkiturnauksen 95-vuotiaana ja uudemman kerran 99-vuotiaana vuonna 2010.


title: Moose Goheen

text: Francis Xavier "Moose" Goheen (8. helmikuuta 1894 White Bear Lake, Minnesota – 13. marraskuuta 1979 White Bear Lake, Minnesota) oli yhdysvaltalainen jääkiekkoilija. Hyökkääjänä pelannut Moose Gohen valittiin Hockey Hall of Fameen 1952 ja United States Hockey Hall of Fameen 1973.


title: Georg Streitberger

text: Georg Streitberger (s. 26. huhtikuuta 1981) on itävaltalainen alppihiihtäjä.


title: Georg Streitberger

text: Vancouverin olympialaisissa 2010 Streitberger oli supersuurpujottelussa 17:s. Schladmingin MM-kilpailuissa 2013 hän oli samassa lajissa kymmenes. Sotšin olympialaisissa 2014 Streitberger sijoittui syöksylaskussa 17:nneksi ja supersuurpujottelussa 21:nneksi. Vailin/Beaver Creekin MM-kilpailuissa 2015 hän oli supersuurpujottelussa kahdeksas.


title: Georg Streitberger

text: Streitberger osallistui ensimmäiseen Alppihiihdon maailmancupin kilpailuun Bormion suurpujottelussa 18. maaliskuuta 2000 sijoittuen 24:nneksi. Sen jälkeen hän kisasi seuraavan kerran maailmancupissa vasta kaudella 2004–2005.


title: Georg Streitberger

text: Streitberger on voittanut urallaan kolme maailmancupin kilpailua, ollut kolmesti toinen ja neljä kertaa kolmas. Ensimmäisen voittonsa hän otti Kvitfjellin supersuurpujottelussa 2008, toisen Beaver Creekin supersuurpujottelussa 2010 ja kolmannen Kvitfjellin syöksylaskussa helmikuussa 2014. Lisäksi hän on ollut super-G:ssä kerran toinen ja kahdesti kolmas Kitzbühelissä sekä kerran toinen Kvitfjellissä ja kolmas Lake Louisessa käydyissä kilpailuissa sekä syöksylaskussa toinen Garmisch-Partenkirchenissä 2013 ja kolmas Méribelissä 2015.


title: Georg Streitberger

text: Kaudella 2010–2011 Streitberger sijoittui toiseksi super-G:n maailmancupin kokonaispisteissä.


title: Leonard Long

text: Leonard Hugh Long OAM (25. huhtikuuta 1911 – 3. marraskuuta 2013 Melbourne) oli australialainen taidemaalari, joka tuli tunnetuksi maansa maisemien, varsinkin jokien, kuvaajana. Hän varttui Mittagongissa Uudessa Etelä-Walesissa ja ryhtyi päätoimiseksi taiteilijaksi vuonna 1955 pidettyään sitä ennen kellosepänliikettä. Long kävi vuonna 1958 Alice Springsissä ja pääsi tekemään yhteistyötä maineikkaan aboriginaalitaiteilija Albert Namatjiran kanssa.


title: Leonard Long

text: Longin teoksia on päätynyt sekä suuriin gallerioihin että yksityiskokoelmiin niin Australiaan kuin ulkomaillekin. Long sai 26. tammikuuta 1993 Australian ritarikunnan mitalin.


title: Jack Bannon

text: Jack Bannon (14. kesäkuuta 1940 Los Angeles, Kalifornia – 25. lokakuuta 2017 Coeur d’Alene, Idaho) oli yhdysvaltalainen näyttelijä, joka tunnettiin parhaiten Art Donovanin roolista televisiosarjassa "Lou Grant" (1977–1982). Hän esiintyi lisäksi lukuisissa muissa televisio-ohjelmissa, kuten "L.A. Heatissa", ja toimi myös elokuvanäyttelijänä.


title: Jack Bannon

text: Myös Bannonin vanhemmat Jim Bannon ja Bea Benedaret olivat näyttelijöitä. Bannon oli naimisissa John Travoltan siskon Ellen Travoltan kanssa, ja pari vietti aikansa pääasiassa Idahossa.


title: Bayan Northcott

text: Bayan Northcott (s. 1940 Lontoo) on brittiläinen musiikkikriitikko ja säveltäjä, joka alkujaan opiskeli englantia Oxfordissa ja myös opetti sitä itse kuuden vuoden ajan.


title: Bayan Northcott

text: Northcott on toiminut "New Statesmanin", "The Sunday Telegraphin" ja "The Independentin" kriitikkona ja johtanut nykymusiikkiin erikoistunutta levy-yhtiötä NMC. Hän on saanut urallaan rohkaisua muiden muassa Alexander Goehrilta ja Hans Kelleriltä, vaikkakin on säveltäjänä lähinnä itseoppinut. Hän on luonut musiikkia lähinnä pienille kokoonpanoille. BBC Singers on toistuvasti esittänyt Northcottin teoksen "Hymn to Cybele" (1983); konserton käyrätorvelle ja yhtyeelle (1998) kantaesitti Yhdysvalloissa Speculum Musicae ja Britanniassa London Sinfonietta.


title: Bayan Northcott

text: Muihin Northcottin teoksiin lukeutuu "Four Votive Antiphons" (op. 7), johon sisällytettiin myös aiemmin Gothic Voices'n tilaama "Ave Regina Caelorum", ja jonka osista "Salve Regina" ja "Alma Redemptoris Mater" on levytetty Signum-levymerkille. Vuonna 2009 julkaistiin Northcottin kirjoitusten kokoelma "The Way We Listen Now".


title: Caniformia

text: Caniformia tai Canoidea on koiramaisten petoeläinten muodostama alalahko petoeläinten lahkossa (Carnivora). Se erosi petoeläinten toisesta, kissamaiseen Feliformia-alalahkoon johtaneesta kehityslinjasta 40–50 miljoonaa vuotta sitten.


title: Caniformia

text: Caniformia-alalahkoon kuuluu yhdeksän heimoa:Alalahkon kolme hylje-eläinheimoa (varsinaiset hylkeet, korvahylkeet, mursut) on perinteisesti yhdistetty eväjalkaisten ryhmäksi Pinnipedia, jolla ei ole asemaa nykyluokituksessa, mutta joka kuitenkin muodostaa luonnollisen, evolutiivisesti yhtenäisen ryhmän.


title: Peter Kohnke

text: Peter Kohnke (9. lokakuuta 1941 Kaliningrad, Kaliningrad – 30. huhtikuuta 1975 Bremervörde, Ala-Saksi) oli Saksaa ja Länsi-Saksaa edustanut ampuja. Hän voitti vuoden 1960 kesäolympialaisissa Roomassa kultamitalin 50 metrin pienoiskiväärissä (makuu). Vuonna 1968 hän kilpaili vielä Méxicon kesäolympialaisissa, mutta jäi mitaleitta sijoittuen 50 metrin pienoiskiväärissä (asennot) seitsemänneksi.


title: Ranskan neljäs tasavalta

text: Neljäs tasavalta () oli ajanjakso Ranskan historiassa vuosina 1946–1958. Tuona aikana Ranskassa oli voimassa sen historian neljäs tasavaltalainen perustuslaki. Perustuslaki oli monin paikoin yhteneväinen kolmannen tasavallan perustuslain kanssa ja se johti samoihin ongelmiin kuin kolmannen tasavallan aikana, kuten lyhytikäisiin hallituksiin, jotka johtivat politiikan epävakaisuuteen.


title: Ranskan neljäs tasavalta

text: Jotkut yrittivät aikaansaada vahvaa hallitusta ennen sotaa vallinneen politiikan epävakaisuuden vähentämiseksi, mutta neljäs tasavalta muistetaan kuitenkin epävakaisuudestaan ja monista vallanvaihdoksistaan huolimatta taloudellisesta kasvusta ja teollistumisesta.


title: Ranskan neljäs tasavalta

text: Neljännen tasavallan perustuslain mukaan Ranska ja sen silloiset siirtomaat yhdistettiin Ranskan unioniksi, johon varsinaisen Ranskan lisäksi kuului merentakaisia departementteja ja territorioita. Muutamat näistä kuitenkin itsenäistyivät jo neljännen tasavallan aikana, ja Ranskan Algeriassa käytiin vuodesta 1954 lähtien itsenäisyyssotaa.


title: Ranskan neljäs tasavalta

text: Vuonna 1958 säädettiin uusi perustuslaki ja perustettiin viides tasavalta. Samalla Ranskan unioni muutettiin Ranskan yhteisöksi, jonka useimmat jäsenmaat itsenäistyivät muutaman seuraavan vuoden kuluessa.


title: Mianseriini

text: Mianseriini on tetrasyklinen masennuslääke (TeCA). Lääkkeen kehitti lääkeyhtiö Organon, ja kauppanimellä "Tolvon" mianseriinihydrokloridina aine on ollut hoitokäytössä ainakin 1970−luvun lopulta lähtien. Mianseriinista kehitettiin edelleen mirtatsapiini, joka on nykyään eräs kaikkein eniten käytettyjä masennuslääkkeitä SSRI-valmisteiden ohella. Mianseriinin annosvahvuus on samaa luokkaa kuin mirtatsapiinin.


title: Mianseriini

text: Mianseriinin myyntinimiä lääkemarkkinoilla ovat Miaxan sekä Tolvon.


title: Mianseriini

text: Mianseriinin on havaittu eläinkokeissa pidentävän sukkulamatojen elinikää 30-40%, jos lääkitys annetaan matojen "nuoruusiässä".


title: Mianseriini

text: Mianseriinin haittavaikutuksina mainitaan väsyttävyys varsinkin lääkehoidon alkuvaiheissa (sedaatio), harvinaiset, mutta mahdolliset veriarvojen vaaralliset muutokset (agranulosytoosi, veren valkosolujen tuotannon vähentyminen) sekä joskus huimaus, ihottumat, turvotukset, nivelkipu, lihasspasmit ja krampit. Painnonnousu on myös mahdollista mianseriinilla tapahtuvan hoidon aikana. Sedaatio saattaa vaikuttaa koneiden ja laitteen käsittelykykyyn alentavasti.


title: Mianseriini

text: Samanaikaista lääkitystä MAO-estäjillä tapahtuvana ei saa olla. Tästä aiheutuu serotoniinisyndrooman vaara. Alkoholin käyttöä olisi syytä välttää mianseriini-hoidon aikana. Vilustumisen ja äkillisen kurkkukivun kaltaisten oireiden ilmaantuessa, tulisi ottaa pikaisesti yhteys lähimpään lääkäriin, tarvittaessa päivystykseen. Oireet voivat olla merkki vakavasta luuydindepressiosta eli agranulosytoosista. Mianseriini saattaa aiheuttaa tätä mirtatsapiinia useammin. Epilepsiaa sairastaville ja kouristuksista kärsiville potilaille ei mianseriinin käyttöä suositella, koska lääke alentaa kouristuskynnystä merkittävästi.


title: James Enoch Hill

text: James Enoch ("Jim") Hill (s. 30. lokakuuta 1929 Chicago, Illinois) on entinen yhdysvaltalainen ampuja, joka sai vuoden 1960 kesäolympialaisissa Roomassa hopeamitalin 50 metrin pienoiskiväärissä (makuu). Asennoissa hän kuitenkin jäi 24. sijalle. Hill oli noihin aikoihin vääpelinä Yhdysvaltain merijalkaväessä.


title: James Enoch Hill

text: Hill voitti vuonna 1956 "National Service Rifle Championshipin" ja sai vuonna 1957 "Pershing Trophyn" NRA:n mestaruuskilpailuissa.


title: Edward Etzel

text: Edward Frederick ("Ed") Etzel nuorempi (s. 6. syyskuuta 1952 New Haven, Connecticut) on entinen yhdysvaltalainen ampuja. Hän voitti vuoden 1984 kesäolympialaisissa Los Angelesissa kultaa 50 metrin pienoiskiväärissä (makuu) ja kilpaili myös asennoissa. Kotimaassaan hän kilpaili maavoimien edustajana.


title: Jan Kůrka

text: Jan Kůrka (s. 29. toukokuuta 1943 Pelhřimov) on entinen Tšekkoslovakiaa edustanut ampuja. Hän kilpaili vuoden 1968 kesäolympialaisissa Méxicossa ja voitti siellä kultamitalin 50 metrin pienoiskiväärin makuussa. 300 metrin vapaakiväärin asennoissa hän kuitenkin jäi 12. ja 50 metrin pienoiskiväärin asennoissa 29. sijalle. Kotimaassaan Kůrka edusti Dukla Prahaa.


title: Bernd Klingner

text: Bernd Klingner (s. 28. tammikuuta 1940 Oberlichtenau) on entinen Saksaa ja Länsi-Saksaa edustanut ampuja. Hän voitti vuoden 1968 kesäolympialaisissa Méxicossa kultamitalin 50 metrin pienoiskiväärin asentokilpailussa. Hän oli jo osallistunut Rooman kesäolympialaisiin vuonna 1960, mutta jäänyt 50 metrin pienoiskiväärin asennoissa 18. ja makuussa 19. sijalle.


title: Bernd Klingner

text: Vuonna 1972 Klingner palasi kesäolympialaisiin Münchenissä, jossa hän kilpaili 50 metrin pienoiskiväärin asennoissa ja sijoittui kuudenneksitoista. Hän edusti kotimaassaan Schützengesellschaft Bremervördeä.


title: In Your Eyes (Kylie Minoguen kappale)

text: "In Your Eyes" on kappale Kylie Minoguen albumilta "Fever" (2001). Kappale on albumin toinen single ja julkaistiin 21. tammikuuta 2002. Sen kirjottivat Kylie Minogue, Richard Stannard, Julian Gallagher ja Ash Howes. Kappaletta ei julkaistu singlenä Yhdysvalloissa.


title: Viktor Šamburkin

text: Viktor Nikolajevitš Šamburkin (; 12. lokakuuta 1931 Leningrad – 11. toukokuuta 2018 Moskova, Venäjä) oli Neuvostoliittoa edustanut ampuja. Hän kilpaili vuoden 1960 kesäolympialaisissa Roomassa ja voitti siellä kultamitalin 50 metrin pienoiskiväärin asentokilpailussa. Vuoden 1964 kesäolympialaisissa Tokiossa hän kilpaili sekä 50 metrin pienoiskiväärin asennoissa että makuussa, mutta ei yltänyt mitaleille, vaan jäi ensin mainitussa 9. ja jälkimmäisessä 21. sijalle.


title: Gimsøystraumenin silta

text: Gimsøystraumenin silta (norj. "Gimsøystraumen bru") on Pohjois-Norjassa Lofooteilla sijaitseva kotelopalkkisilta, joka ylittää Gimsøystraumen-salmen Austvågøyalta Gimsøyan saarelle. Siltaa rakennettiin vuodesta 1979 vuoteen 1980 ja sen kokonaispituus on 839,5 metriä. Se on tarkoitettu maantieliikenteen käyttöön ja sen yli kulkee E10-tie. Sillan on suunnitellut norjalainen rakennusalan yritys Aas-Jakobsen AS.


title: Andy Biersack

text: Andy Biersack (Andrew Dennis Biersack, s. 26. joulukuuta 1990) on yhdysvaltalaisen rock-yhtye Black Veil Bridesin laulaja. Bändi julkaisi ensimmäisen levynsä, Sex & Hollywood vuoden 2007 alussa, ja pääsi musiikkilistojen seitsemänneksi miltei heti. Black Veil Bridesin toinen (ensimmäinen varsinainen) levy, We Stitch These Wounds julkaistiin 20.7.2010 ja bändi lähti tämän jälkeen nousukiitoon. Seuraava levy, Set The World On Fire ilmestyi 14.6.2011 ja bändin maine kasvoi. Viimeisin albumi julkaistiin 8. tammikuuta 2013. Andy ja muu bändi ovat paraikaa tekemässä uutta albumia, joka kantaa vielä tässä vaiheessa nimeä #BVB4 (tai #BVBIV) ja sen on määrä ilmestyä 28. lokakuuta 2014. Andy on ainoa alkuperäinen jäsen bändissä. Ennen Black Veil Bridesiä hän oli bändissä nimeltä Biersack, jonka hän oli myös itse perustanut . Nykyään hän asuu Hollywoodissa, Kaliforniassa. Ennen hän tavoitteli näyttelemistä, mutta sanoo nyt keskittyvänsä musiikkiin. Hänen äitinsä on nimeltään Amy, ja isä nimeltään Chris.


title: Andy Biersack

text: Andy muutti Ohioon ollessaan 6. luokalla. Hän kävi Ohiossa luovien esittelytaiteiden koulua. Andy aloitti musiikkiuransa 14-vuotiaana, jolloin hän perusti Biersackin, johon kuului hän itse ja hänen muutama ystävänsä. Bändi soitti enimmäkseen Alkaline Trion ja the Misfitsin kappaleita. Kun hän huomasi ihmisten pitävän siitä mitä hänellä oli tarjota, hän perusti Black Veil Bridesin. Näin Black Veil Brides lopulta syntyi.


title: Andy Biersack

text:
Andyn mielenkiinnon kohteita ovat mm. musiikki, Batman sekä urheilu.
Hän on myös erittäin altis loukkaantumisille, sillä 18.6. 2011 Hollywoodissa hän mursi 3 kylkiluutaan (lisäksi yksi kylkiluu lähti pois paikaltaan) hypätessään 4,6 metrin korkeudesta toiselle puolelle (lavalle), jolloin hän ei päässyt sinne asti ja löi kylkensä lujaa lavan reunaan ja tippui maahan selälleen. Andy nukkui kiertueen ajan bussissa istualtaan, sillä ei voinut maata. Hän kuitenkin tapahtumapäivänä viimeisteli konsertin kovista kivuistaan huolimatta. Sen jälkeen hänen paras ystävänsä Matt Good ja pari muuta lähtivät viemään häntä sairaalaan. Toipumisen jälkeen hänellä oli kiertue Warped Tourilla, tosin Black Veil Bridesin täytyi jättää Warpedin ensimmäinen viikko väliin Andyn loukkaantumisen takia. Lokakuun 26. päivä samana vuonna Andy mursi nenänsä rumpusettiin Luxemburgissa kesken keikan. Kaikesta huolimatta hän esiintyi kahden päivän päästä bändinsä kanssa Lontoossa, Isossa-Britanniassa.


title: Andy Biersack

text: Andyn taiteilijanimestä on monenlaisia versioita: Andy Six, Andy Sixx ja Andy 6. Vuoden 2011 puolivälistä lähtien Andy on alkanut kuitenkin käyttämään sukunimeään taiteilijanimenään.


title: Andy Biersack

text: Toukokuussa 2014 Andy toi julkisuuteen oman "sivuprojektinsa" jossa hän toimii taiteilijanimellä Andy Black. Hän julkaisi 19. toukokuuta. 2014 singlen nimeltä They Don't Need To Understand. Vaikka Andy onkin alkanut tehdä Black Veil Bridesin ohella myös omia kappaleita, hän vakuuttaa Black Veil Bridesin olevan silti hänelle soolouraansa tärkeämpi ja että hän jatkaa bändissä projektistaan huolimatta.


title: Andy Biersack

text: Andy meni naimisiin Juliet Simmsin kanssa vuonna 2016.


title: Coronation

text: Coronation on puolalaisen death metal -yhtye Damnationin ensimmäinen EP, joka on julkaistu vuonna 1997.


title: Ev’rybody’s Gonna Be Happy

text: Ev'rybody's Gonna Be Happy on brittiläisen The Kinks -yhtyeen kappale ja single vuodelta 1965. Kappale ylsi Britanniassa sijalle 17, ja koska kyseessä oli pienimuotoinen floppisijoitus, julkaistiin Yhdysvalloissa singlen A-puolella kappale ”Who'll Be the Next in Line”, joka pääsi sijalle 34. ”Ev'rybody's Gonna Be Happy” sisältyy "Kinda Kinks" -albumin Yhdysvaltain-painokselle.


title: Ev’rybody’s Gonna Be Happy

text: Kappale oli yhtyeen ensimmäinen singlejulkaisu, jossa rumpali Mick Avoryn annettiin soittaa studiomuusikon sijaan.Doggett 2008, s.15.


title: Ev’rybody’s Gonna Be Happy

text:
A-puoli
B-puoli


title: Hal March

text: Hal March (oik. Harold Mendelson 22. huhtikuuta 1920 San Francisco, Kalifornia – 19. tammikuuta 1970 Los Angeles, Kalifornia) oli yhdysvaltalainen näyttelijä ja juontaja. Hän toimi 1950-luvulla juontajana televisiotietokilpailussa "The $64,000 Question". March esiintyi Broadwaylla näytelmissä "Two for the Seesaw", "Come Blow Your Horn" ja "The Odd Couple". March on saanut kaksi tähteä Hollywood Walk of Famelle.


title: Sergey Mikhalkin

text: Sergey Mikhalkin (s. 2. maaliskuuta 1983) on venäläinen salibandymaalivahti, joka edustaa Venäjän salibandyliigassa Nizhegorodetsia. Hän on pelannut Venäjän maajoukkueessa vuodesta 2010 lähtien.


title: Aleksei Eroškin

text: Aleksei Eroškin (s. 16. syyskuuta 1982) on venäläinen salibandymaalivahti, joka edustaa Venäjän salibandyliigassa Nizhegorodetsia. Hän pelasi Venäjän maajoukkueessa vuosina 2006–2008.


title: Tõnis Vähi

text: Tõnis Vähi (s. 16. tammikuuta 1987) on virolainen salibandymaalivahti, joka edustaa Meistriliigassa Jõgeva SK Tähea. Hän on pelannu Viron alle 19-vuotiaiden maajoukkueessa.


title: Martin Hitz

text: Martin Hitz (s. 11. toukokuuta 1983) on sveitsiläinen salibandymaalivahti. Hän edustaa sveitsiläistä Alligator Malansia. Hitz on pelannut Sveitsin maajoukkueessa vuodesta 2009 lähtien.


title: Alžbeta Havrančíková

text: Alžbeta Havrančíková (s. 27. syyskuuta 1963 Poprad, Tšekkoslovakia) on slovakialainen entinen hiihtäjä.


title: Alžbeta Havrančíková

text: Uransa aikana Havrančíková oli mukana kaikkiaan neljissä talviolympialaisissa, parhaana henkilökohtaisena sijoituksenaan kahdeksas sija 1994 Lillehammerin 15 kilometrin kilpailusta.


title: Alžbeta Havrančíková

text: Arvokilpailuista Havrančíková saavutti parhaat sijoituksensa 1989 Lahden MM-kisoissa, missä hän saavutti neljännen sijan sekä kymmenen kilometrin perinteisen että kolmenkymmenen kilometrin vapaan hiihtotavan kilpailuista. 1993 Falunissa hän sijoittui viidenneksi 30 kilometrin vapaan hiihtotavan kilpailussa sekä viestissä Tšekkoslovakian joukkueessa.


title: Alžbeta Havrančíková

text: Maailmancupissa Havrančíková voitti urallaan kaksi osakilpailua: viiden kilometrin vapaan hiihtotavan kilpailun joulukuussa 1988 La Feclazissa sekä seuraavan vuoden tammikuussa 30 kilometrin vapaan hiihtotavan kilpailun Klingenthalissa.


title: Vladimir Sahnov

text: Vladimir Nikolajevitš Sahnov (s. 25. huhtikuuta 1961 Kamenka, Tselinogradin alue, Kazakstan) on entinen neuvostoliittolainen hiihtäjä. Hän saavutti vuosina 1987 ja 1988 MM- ja olympiahopeaa Neuvostoliiton viestijoukkueessa.


title: Vladimir Sahnov

text: Reumatismista kärsinyt Sahnov aloitti hiihtouransa paikallisessa maatalousoppilaitoksessa opettajansa Albert Smaginin valmennuksessa. Vuonna 1979 Apatiitissa käydyissä Neuvostoliiton juniorimestaruuskilpailuissa hän saavutti sijat neljä ja kuusi ja pääsi nuorten maajoukkueeseen. Samana vuonna hän voitti Kazakstanin juniorimestaruuden. Seuraavana vuonna hän oli mukana voittamassa viestikultaa Euroopan sosialistimaiden välisissä kilpailuissa. Vuonna 1981 hän voitti juniorien Neuvostoliiton mestaruuden.


title: Vladimir Sahnov

text: Sahnov ei kuitenkaan päässyt mukaan Neuvostoliiton miesten maajoukkueeseen ja häntä pyydettiin jo vaihtamaan ampumahiihtoon, kunnes maajoukkuevalmentaja vaihtui ja hän pääsi joukkueeseen. Seuraavana vuonna Sahnov täytti valmentajien odotukset voitettuaan 21-vuotiaana Neuvostoliiton mestaruuden sekä neuvostokansojen spartakiadit 50 kilometrin matkalla aikuisten sarjassa.


title: Vladimir Sahnov

text: 1984 Sarajevon olympialaisten 30 kilometrin kilpailuun Sahnov lähti matkaan alkupään lähtönumerolla. Kisan edetessä lumisade sankkeni ja Sahnov johti kilpailua vielä 60 maaliin tulijan jälkeen, mutta lopulta neuvostoliittolaiset Nikolai Zimjatov ja Aleksandr Zavjalov sekä ruotsalainen Gunde Svan etenivät mitaleille ja jättivät Sahnovin neljännelle sijalle. 1986 Sahnov voitti jälleen 50 kilometrin kuninkuusmatkan neljän vuoden välein järjestetyissä Neuvostoliiton kansallisuuksien spartakiadeissa.


title: Vladimir Sahnov

text: 1987 MM-kisoissa Sahnov oli mukana hopealle hiihtäneessä viestijoukkueessa yhdessä maanmiehensä Vladimir Smirnovin, Mihail Devjatjarovin ja Aleksei Prokurorovin kanssa. Vuotta myöhemmin Calgaryn olympialaisissa sama joukkue sijoittui jälleen hopealle.


title: Vladimir Sahnov

text: Sahnov joutui lopettamaan uransa vuonna 1989 terveydellisten ongelmien vuoksi. Sittemmin hän toimi vuosina 1993–1999 Kazakstanin miesten hiihtomaajoukkueen päävalmentajana. Nykyisin hän asuu Kökşetawssa.


title: Haapaveden vaakuna

text: Haapaveden vaakuna on Haapaveden kaupungin tunnus, jonka aiheen haapa ja aaltokoro tekevät siitä puhuvan. Suksisauvan sompa viittaa paikkakunnan nimekkäisiin hiihtäjiin ja suksien valmistamisesta vastanneisiin käsityömestareihin.


title: Haapaveden vaakuna

text: Vaakunan selitys on ”sinisessä kentässä hopeinen haapa, sen alapuolella aaltokoroinen hopeatyviö, jossa sininen, kultanastainen suksisauvan sompa.” Vaakunan on suunnitellut opettaja Aarno O. Jääskö. Haapaveden kunnanvaltuusto hyväksyi sen kokouksessaan 5. elokuuta 1953 ja Sisäasiainministeriö vahvisti vaakunan käyttöön 10. lokakuuta samana vuonna.


title: Harmaaselkämonhiitta

text: Harmaaselkämonhiitta ("Xolmis cinereus") on Etelä-Amerikassa tavattava tyranneihin kuuluva varpuslintu.


title: Harmaaselkämonhiitta

text: Kooltaan harmaaselkämonhiitta on 21–23 cm. Päälaeltaan ja selästään laji on väritykseltään harmaa. Siivet ovat tummemmat ja lennossa niissä näkyy valkoinen V-muotoinen kuvio. Silmän iiris on linnulla kirkkaan punainen ja pään sivuilla on kaksi valkoista ja yksi musta raita. Harmaaselkämonhiitan kurkku on väriltään valkoinen, rinta tuhkanharmaa ja vatsa valkoinen. Lajin pyrstö on leveä ja höyhenet ovat mustia ja valkokärkisiä.


title: Harmaaselkämonhiitta

text: Harmaaselkämonhiittaa tavataan Perun kaakkoisosista, Pohjois-Boliviasta, Brasilian koillisosista ja Pohjois-Argentiinasta. Lajin elinympäristöä ovat cerrado-kasvillisuuden alueet sekä puoliavoimet ruohomaat, joilla kasvaa pensaikkoa ja yksittäisiä puita. Harmaaselkämonhiitan elinympäristöt sijaitsevat yleensä alle 1 200 metrin korkeudella merenpinnasta.


title: Harmaaselkämonhiitta

text: Ravintonaan harmaaselkämonhiitta käyttää hyönteisiä. Se hyökkää maassa olevien hyönteisten kimppuun pensaan tai puun oksilta. Toisinaan se pyydystää ruokaa myös ilmasta tai juoksee maassa. Lajin pesä voi sijaita puun oksalla tai rakennuksissa. Vanhemmat ruokkivat poikasiaan hyönteisillä, hämähäkeillä ja toisinaan myös pienillä käärmeillä.


title: Dhawalagiri

text: Dhawalagiri () on yksi Nepalin neljästätoista vyöhykkeestä. Se sijaitsee Nepalin Läntisellä kehitysalueella rajautuen pohjoisessa Kiinan Tiibetin autonomiseen alueeseen. Nepalin vyöhykkeistä naapureita ovat Gandaki idässä, Lumbini etelässä sekä Rapti ja Karnali lännessä.


title: Dhawalagiri

text: Vyöhykkeen pinta-ala on 8 148 neliökilometriä. Alueella asui vuonna 2001 yhteensä 556 191 ihmistä, vuonna 2011 väkiluku oli 542 296. Vyöhykkeen pääkaupunki on Baglung (Bāgluṅ) (29 360 as. vuonna 2011).


title: Dhawalagiri

text: Maailman seitsemänneksi korkein vuori Dhaulagiri (8 168 m) sijaitsee vyöhykkeen alueella, samoin kuin Nepalin ainoa laillinen metsästysalue.


title: Marco Mangia

text: Marco Mangia (s. 21. syyskuuta 1986) on sveitsiläis-italialainen salibandymaalivahti, joka edustaa sveitsiläistä Jona Uznach Flamesia. Hän on pelannut Italian maajoukkueessa vuodesta 2008 lähtien.


title: Renato Petró

text: Renato Petró (s. 12. marraskuuta 1979) on sveitsiläis-italialainen salibandymaalivahti, joka edustaa sveitsiläistä Kloten Bülach Jetsia. Hän on pelannut Italian maajoukkueessa vuodesta 2004 lähtien.


title: Nepalin kehitysalueet

text: Nepalin kehitysalueet () ovat Nepalin neljäntoista vyöhykkeen tai maan 75 piirikunnan muodostamia ryhmiä. Kehitysalueet on nimetty ilmansuuntien mukaan, maan pääkaupunkiseudusta katsoen: itä, keski, länsi, keskilänsi ja kaukolänsi (äärimmäinen länsi).


title: Nepalin kehitysalueet

text: Nepal ja sen kehitysalueet jaetaan tilastoissa usein kolmeen ekologiseen osaan etelästä pohjoiseen: Terai eli tasanko, kumpu ja vuoristo. Näissä ekologisissa tai luonnonoloiltaan poikkeavissa osissa esimerkiksi maatalouden tuotantomahdollisuudet (ilmaston suotuisuus, maaston korkeus) ja väestön elinolot poikkeavat keskeisesti toisistaan. Kullekin kehitysalueelle saadaan ekologisten alueiden pohjalta muodostettua kolme osaa. Itäselle kehitysalueelle jako on esimerkiksi Itäisen kehitysalueen Terai (lyhyesti: Itäinen Terai), Itäinen kumpu ja Itäinen vuoristo.


title: Nepalin kehitysalueet

text: Kehitysalueet ja niiden nepalinkieliset nimet idästä länteen:


title: Taiteilijasiirtokunta

text: Taiteilijasiirtokunta, taiteilijakolonia tai taiteilijayhteisö on paikka, jossa luovan työn harjoittajat elävät ja ovat vuorovaikutuksessa toistensa kanssa. Taiteilijat kutsutaan tai valitaan muodollisen prosessin kautta asumaan siirtokunnassa jakson, joka voi kestää muutamasta viikosta yli vuoteen. Nykyiset taiteilijasiirtokunnat perustuvat 1800-luvun lopun ja 1900-luvun alun esikuviin. Nykyisin sadat taiteilijasiirtokunnat tarjoavat ajan, työtilan ja yhteistyön mahdollisuuksia tavallisen työskentelymaailman ulkopuolella.


title: Taiteilijasiirtokunta

text: Taiteilijasiirtokunta muistuttaa jossain määrin taiteilijaresidenssiä. Ero taiteilijaresidenssin ja taiteilijasiirtokunnan välillä on tavallisesti se, että residenssissä on usein vähemmän taiteilijoita ja siirtokunnassa on usein enemmän vuorovaikutusta.


title: Taiteilijasiirtokunta

text: Taiteilijasiirtokuntia ja residenssejä tarjoavat nykyisin maailmanlaajuisesti kaksi pääorganisaatiota, Amsterdamissa sijaitseva Res Artis ja Alliance of Artits, joka sijaitsee Providencessa Rhode Islandilla Yhdysvalloissa. Taiwanissa toimiva Intra Asia Network on vähemmän muodollinen organisaatio, joka toimii luovien yhteisöjen ja vaihtojen edistämiseksi Aasiassa. Näiden yhteenliittymien piirissä ovat useimmat maailman toimivat taiteilijasiirtokunnat.


title: Taiteilijasiirtokunta

text: 1800- ja 1900-lukujen vaihteessa toimi Ahvenanmaalla Önningebyn taiteilijasiirtokunta.


title: Taiteilijasiirtokunta

text: Varhaiset taiteilijasiirtokunnat syntyivät 1800-luvun alussa. Arvioidaan, että vuosien 1830 ja 1914 välillä noin 3 000 ammattitaiteilijaa osallistui tähän massamuuttoon pois kaupunkikeskustoista maaseudulle, joissa he asuivat vaihtelevia ajanjaksoja yli 80 yhteisössä.


title: Taiteilijasiirtokunta

text:
Moskovan lähellä olevasta Abramtsevon taiteilijasiirtokunnasta tuli kirjailijoiden ja taiteilijoiden tapaamispaikka, jossa vaalittiin slavofiilisiä ajatuksia 1870- ja 1880-luvuilla.
Eräs tunnettu taiteilijasiirtokunta oli Darmstadtissa, Saksassa sijainnut Mathildenhöhen taiteilijasiirtokunta. Se perustettiin 1899 mesenaattinaan Hessenin suurherttua Ernest Louis. Taiteilijoiden tavoitteena oli kehittää moderneja ja eteenpäin katsovia rakennuksia ja asuntoja. Mathildenhöhe tunnetaan keskeisenä Art Nouveaun ajatusten kehityspaikkana, jossa työskentelivät muun muassa Peter Behrens, Paul Bürck, Rudolf Bosselt, Hans Christiansen, Ludwig Habich, Patriz Huber ja Joseph Maria Olbrich.


title: Boris Pellegrini

text: Boris Pellegrini (s. 20. huhtikuuta 1980) on sveitsiläis-italialainen salibandypelaaja. Hyökkääjänä pelaava Pellegrini edustaa sveitsiläistä Ticino Unihockeyta. Hän on pelannut Italian maajoukkueessa vuodesta 2008 lähtien.


title: Miska Aaltonen

text: Miska Aaltonen (s. 1972) on suomalainen motocross-, supermoto- ja endurokuljettaja. Aaltosen ura alkoi vuonna 1988, jolloin hän osallistui ensimmäisiin motocrossin EM-kisoihinsa. Hän ajoi motocrossia Euroopassa lähinnä Belgiassa, mutta myös Espanjassa, Italiassa ja Hollannissa.


title: Miska Aaltonen

text: Aaltonen sijoittui motocrossin MM-sarjassa parhaimmillaan kuudenneksi ja hän voittanut Kouvolan vuoden 1999 MM-osakilpailun. Joukkue-MM:ssä hän oli toinen. Lisäksi hänellä on lajista 13 SM-kultaa. Supermotossa Aaltonen sijoittui viidenneksi Pohjoismaiden mestaruuskisoissa vuonna 2010. Aaltosen nykyinen kisapyörä on Beta 450 cm³. Aaltonen ajoi myös kauden 2005 Enduron maailmanmestaruussarjassa.


title: Miska Aaltonen

text: Aaltonen on koulutukseltaan liikuntatilojen hoitaja. Hän on asunut viimeiset pari vuotta Naantalin Merimaskussa ja tätä ennen kymmenisen vuotta Littoisissa. Ammattilaisvuosinaan Aaltosen harjoitteluun kuului hiihtoa ja alamäkipyöräilyä, sekä uintia ja soutua. Itse lajiharjoituksia oli vain 3–6 tuntia viikossa. Nykyään Aaltonen ajaa supermotoa harrastusmaisesti ja crossin ammatimaisen ajamisen hän lopetti vuonna 2005.


title: Adrien Théaux

text: Adrien Théaux (s. 18. syyskuuta 1984 Tarbes, Ranska) on ranskalainen alppihiihtäjä, joka edustaa EMHM Val Thorens -seuraa.


title: Adrien Théaux

text: Théaux sijoittui Val d’Isèren MM-kilpailuissa 2009 syöksylaskussa viidenneksi. Vancouverin olympialaisissa 2010 hän oli syöksylaskussa kuudestoista, supersuurpujottelussa kolmastoista ja superalppiyhdistetyssä kahdestoista. Garmisch-Partenkirchenin MM-kilpailuissa 2011 hän oli supersuurpujottelussa kymmenes. Schladmingissa 2013 hän sijoittui samassa lajissa yhdeksänneksi ja syöksylaskussa kymmenenneksi. Sotšin olympialaisissa 2014 hän oli supersuurpujottelussa 11:s, superalppiyhdistetyssä 17:s ja syöksylaskussa 18:s. Théaux saavutti Vailin / Beaver Creekin MM-kilpailuissa 2015 pronssia supersuurpujottelussa ja oli kahdeksas syöksylaskussa. Sankt Moritzin MM-kilpailuissa 2017 hän sijoittui alppiyhdistetyssä yhdeksänneksi ja Pyeongchangin olympialaisissa 2018 supersuurpujottelusa 15:nneksi.


title: Adrien Théaux

text: Théaux'n ensimmäinen kilpailu alppihiihdon maailmancupissa oli Kranjska Goran suurpujottelussa 28. helmikuuta 2004. Ensimmäisen pistesijansa hän saavutti kaudella 2005–2006 oltuaan 19:s Val d'Iseren superalppiyhdistetyssä. Kolmen parhaan joukkoon hän sijoittui ensimmäisen kerran Beaver Creekin supersuurpujottelussa joulukuussa 2010 oltuaan toinen. Kitzbühelin syöksylaskussa tammikuussa 2011 hän sijoittui kolmanneksi ja otti ensimmäisen voittonsa Lenzerheidessa maaliskuussa 2011. Kaudella 2011–2012 Théaux oli toinen Crans-Montanan supersuurpujottelussa sekä kolmas Lake Louisen supersuurpujottelussa ja Krasnaja Poljanan syöksylaskussa. Kaudella 2012–2013 hän voitti Kvitfjellin syöksylaskun ja sijoittui toiseksi Lake Louisen supersuurpujottelussa. Supersuurpujottelucupissa hän sijoittui viidenneksi. Kaudella 2013–2014 hän oli kolmas Lake Louisen syöksylaskussa sekä Val Gardenan supersuurpujottelussa. Kaudella 2014–2015 hän sijoittui toiseksi Saalbachin supersuurpujottelussa. Kaudella 2015–2016 hän voitti Santa Caterinan syöksylaskun ja sijoittui kolmanneksi Wengenin superyhdistetyssä.


title: Pukkilan vaakuna

text: Pukkilan vaakuna on Pukkilan kunnan tunnus. Vaakunan aihe viittaa puhuvasti kunnan nimeen, mutta nimen yhteys Bock-sukuun ("ruots. pukki") on epätodennäköinen.


title: Pukkilan vaakuna

text: Vaakunan selitys kuuluu ”sinisessä kentässä hopeinen pukinpää.” Vaakunan on suunnitellut Olof Eriksson, ja Pukkilan kunnanvaltuusto hyväksyi sen 27. syyskuuta 1954. Sisäasiainministeriö vahvisti vaakunan käyttöön 29. joulukuuta samana vuonna.


title: Solifer SFR

text: SFR on Soliferin tuottama moposkootteri jota on valmistettu vuodesta 2009 lähtien.


title: Aeroplane

text: Aeroplane on Red Hot Chili Peppersin kappale, joka on albumilla "One Hot Minute". Kappale julkaistiin singlenä helmikuussa 1996. Se on albumin kolmas single, ja siitä tehtiin musiikkivideo vuonna 1996. Vaikka kappale itse ei päässyt yhtyeen "Greatest Hits" -albumille, sen musiikkivideo oli kokoelma-albumin DVD-versiossa.


title: Aeroplane

text: Red Hot Chili Peppers soitti kappaleen ensimmäistä kertaa vuoden 1994 Woodstock-festivaaleilla, jolloin yhtye soitti myös ensi kertaa kappaleen "Warped".


title: Aeroplane

text: Kappaleen lopussa Flean bassosoolon säestämänä laulaa lapsikuoro, jossa on Flean tyttären, Claran lisäksi hänen päiväkotikavereitaan.


title: Aeroplane

text: Singlestä tehtiin musiikkivideo vuonna 1996, samana vuonna kun se oli julkaistukin. Videossa yhtye esittää kappaleen lentokentäksi lavastetussa studiossa, "lentoemäntien" ympäröimänä. Kappaleen lopussa Flean tytär ja tämän luokkakaverit esiintyvät lentokoneiksi pukeutuneina. Videon ohjasi Gavin Bowden, joka ohjasi myös kappaleen "Warped" musiikkivideon.


title: Aeroplane

text: Single menestyi myös hyvin listoilla, kuten kaksi edellistäkin. Aeroplane saavutti yhden paikan listan kärjessä, ollen ensimmäinen RPM (magazine)-listalla, Kanadassa. Toinen kymmenen kärkeen sijoittuminen oli Alternative Songs -listalla, jossa single oli kahdeksas.


title: Aeroplane

text: CD Single 1


title: Aeroplane

text: CD Single 2


title: Sophie Masloff

text: Sophie Masloff (23. joulukuuta 1917 Pittsburgh, Pennsylvania – 17. elokuuta 2014 Mt. Lebanon, Pennsylvania) oli yhdysvaltalainen demokraattisen puolueen poliitikko. Hän pääsi Pittsburghin kaupunginvaltuustoon ja toimi sitten vuosina 1988–1994 kaupunkinsa 55. pormestarina. Hän oli ensimmäinen nainen ja ensimmäinen juutalainen kyseisessä virassa.


title: Sophie Masloff

text: Masloff syntyi Sophie Friedman -nimisenä romanianjuutalaisille vanhemmille, Jennie ja Louis Friedmanille. Hän menetti isänsä ollessaan kaksivuotias. Hän valmistui vuonna 1935 Fifth Avenue High Schoolista ja aloitti vuonna 1938 virkailijan työn Allegheny County Court of Common Pleasissa, jossa sitten toimi 38 vuoden ajan. Vuonna 1976 Masloff tuli valituksi kaupunginvaltuutetuksi. Hän nousi valtuuston puheenjohtajaksi, ja pormestari Richard Caliguirin kuoltua 6. toukokuuta 1988 hän toimi loppukauden ajan tämän korvaajana. Marraskuussa 1989 Masloff valittiin jatkamaan pormestarina. Vuonna 1993 hän ei enää pyrkinyt seuraavalle kaudelle. Hän kuitenkin toimi presidentin valitsijamiehenä Pennsylvaniasta vuonna 1996 sekä Pennsylvanian edustajana Demokraattien kansalliskokouksessa vuosina 2000 ja 2004.


title: Sophie Masloff

text: Masloffin hallinto joutui vastaamaan sellaisiin ongelmiin kuin urbaaniin rappeutumiseen, teollisuussektorin laskuun ja infrastruktuurin murentumiseen. Masloff ilmaisi toivovansa kaupungin baseball- ja jalkapallojoukkueille erillisiä stadioneitaan (myöhemmin rakennettiin PNC Park ja Heinz Field). Lisäksi hän muun muassa yksityisti Pittsburghin eläintarhan, Kansallisen lintutalon, Phipps-kasvihuoneen ja Schenley Parkin golfradan. Vuonna 2007 katu PNC Parkin lähellä nimettiin Masloffin mukaan hänen 90-vuotispäivänsä kunniaksi.


title: Tahvio

text: Tahvio on kylä Nuorikkalan kaupunginosassa Raisiossa. Tahvio on maaseutumaista aluetta, jonka rakennuskanta koostuu omakotitaloista, maanviljelysrakennuksista ja muutamista isommista kartanotyylisistä rakennuksista. Tahviossa sijaitsee Tahvion koulu, jossa on vuosiluokat 3–6.


title: Tahvio

text: Tahvion itäpuolella ovat Raisio Oyj:n Raision tehtaat ja länsipuolella Piuhanjoki. Pohjoisosaa reunustaa Uudenkaupungin rata ja siitä erkaneva Naantalin rata.


title: Karlheinz Smieszek

text: Karlheinz Smieszek (s. 5. elokuuta 1948 Kitzingen, Baijeri) on uransa lopettanut kilpa-ampuja. Hän voitti Länsi-Saksalle kultamitalin 50 metrin pienoiskiväärin makuuasentokilpailussa vuoden 1976 kesäolympialaisissa Montrealissa; pisteitä hän sai kaikkiaan 599. Kotimaassaan hän edusti Braunschweiger Schützengesellschaftia.


title: Vladimir Vetrov

text: Vladimir Ippolitovitŝ Vetrov () (10. lokakuuta 1932 – 23. tammikuuta 1985) oli neuvostoliittolainen sähköinsinööri, eversti ja vakooja, joka toimi Kylmän sodan aikana KGB:n sisällä kaksoisvakoojana koodinimellä Farewell. Eversti Vetrovin vuotamat asiakirjat vaikuttivat ratkaisevasti Neuvostoliiton romahtamiseen.


title: Vladimir Vetrov

text: Heinäkuussa 1981 Ranskan presidentti Francois Mitterand kertoi Yhdysvaltojen presidentti Ronald Reaganille, että Vetrov oli luovuttanut salaisia asiakirjoja Ranskalle. Niistä paljastui, että ainakin vuodesta 1970 alkaen Neuvostoliitto oli tehnyt järjestelmällistä tieteellis-teknistä tiedonhankintaa ja vakoilua. Parhaimmillaan näin saatiin kaksi kolmasosaa Neuvostoliiton tarvitsemista teknologioista, ja vain yksi kolmasosa täytyi selvittää itse. Tästä alkaen Yhdysvallat tiukensi maastavientikäytänteitään ja vaati muitakin länsimaita noudattamaan niitä. Neuvostoliiton oma innovointikyky arvioitiin heikoksi, ja Yhdysvallat pyrki estämään innovaatioiden ostamisen lännestä.


title: Kustavin vaakuna

text: Kustavin vaakuna on Kustavin kunnan tunnus. Sen aaltokoroinen palkki viittaa kunnan pääsaaret toisistaan erottavaan salmeen, Ströömiin, ja ankkurit merenkulkuun yleensäkin.


title: Kustavin vaakuna

text: Vaakunan selitys kuuluu ”punaisessa kentässä aaltokoroinen hopeapalkki, jonka saatteena molemmin puolin paaluittain kulta-ankkuri.” Vaakunan ovat suunnitelleet Arvo Viljanti, A. Lukala ja Ahti Hammar, ja Kustavin kunnanvaltuusto hyväksyi sen kokouksessaan 8. toukokuuta 1956. Sisäasiainministeriö vahvisti vaakunan käyttöön 17. heinäkuuta samana vuonna.


title: Samuel T. Cohen

text: Samuel Theodore Cohen (25. tammikuuta 1921 New York, Yhdysvallat – 28. marraskuuta 2010 Los Angeles, Yhdysvallat) oli yhdysvaltalainen fyysikko, joka tunnetaan neutronipommin keksijänä.


title: Samuel T. Cohen

text: Cohen syntyi Brooklynissa New Yorkissa itävaltalaistaustaiseen juutalaisperheeseen. Hänen vanhempansa olivat muuttaneet Yhdysvaltoihin Britannian kautta. Samuelin ollessa nelivuotias perhe muutti Los Angelesiin, missä hänen isänsä työskenteli puuseppänä elokuvakulissien valmistamiseksi.


title: Samuel T. Cohen

text: Cohen opiskeli fysiikkaa UCLAssa, josta hän suoritti Bachelor of Science -tutkinnon vuonna 1943. Armeijaan liittymisensä jälkeen hänet sijoitettiin MIT:hen, missä häntä koulutettiin edelleen fysiikassa ja matematiikassa. Lopulta Cohen sijoitettiin työskentelemään Manhattan-projektiin. Vaikka Cohen ei koskaan suorittanut tohtoritutkintoa, hän laski muun muassa neutronitiheyksiä Fat Man -pommiin, joka pudotettiin Nagasakiin, Japaniin.


title: Samuel T. Cohen

text: Toisen maailmansodan jälkeen hän siirtyi RAND Corporationin palvelukseen Santa Monicaan, missä hän vietti valtaosan työurastaan. Pääinnoitus neutronipommin keksimiseen oli hänen mukaansa vierailu vuonna 1951 Souliin, joka oli juuri tuhoutunut laajalti Korean sodassa. Hän suunnitteli neutronipommin käyttäen lyijykynää, paperia ja laskutikkua, jonka hän oli saanut isältään 15-vuotissyntymäpäivälahjaksi.


title: Samuel T. Cohen

text: Cohen puhui neutronipommin puolesta koko uransa ajan pitäen sitä "järkevimpänä" ja "moraalisimpana" aseena, joka on koskaan kehitetty. Presidentit John F. Kennedy, Lyndon Johnson ja Jimmy Carter kieltäytyivät kehittämästä asetta sanoen, että se järkyttäisi olemassa olevaa voimatasapainoa. Ronald Reaganin hallinto tilasi vuonna 1981 kuitenkin 700 neutronikärkeä vastapainoksi Itä-Eurooppaan sijoitetuille suurille Neuvostoliiton panssarijoukoille. Reagan näki pommit taktisena aseena, joka kykenisi pysäyttämään tankit tuhoamatta koko mannerta. Aseista luovuttiin kuitenkin myöhemmin protestien ja Neuvostoliiton hajoamisen jälkeen.


title: Samuel T. Cohen

text: Cohen oli naimisissa vaimonsa Margaretin (o.s. Munnemann) kanssa 50 vuotta, ja pariskunnalla oli kaksi poikaa ja tytär. Hän kuoli kotonaan Los Angelesin Brentwoodissa kaksi viikkoa vatsasyöpäleikkauksen jälkeen.


title: Kymppi-Maukkaat

text: Kymppi-Maukkaat on suomalainen elintarvikeyhtiö, joka valmistaa pakastetaikinoita, mämmiä, hernekeittoa ja joululaatikoita.


title: Kymppi-Maukkaat

text: Yrityksen alkuperäinen nimi oli Vähittäiskaupan teollisuus, ja se oli Toijalassa sijaitseva vähittäiskauppiaiden vuonna 1960 perustama elintarviketehdas. Tuotevalikoimiin on kuulunut muun muassa hernekeitto, makaroni, jäätelötötteröt, kurkkusäilykkeet ja mämmi. Mämmiä valmistetaan edelleen samalla Kymppi-mämmi -nimellä.


title: Kymppi-Maukkaat

text: Tehtaan osti Raisio-yhtymä vuonna 1988, jolloin yrityksen nimeksi tuli Foodie Oy. Raisio myi yrityksen vuoden 1999 syyskuussa Laihian Mallas Oy:lle, jonka tytäryhtiönä yrityksen toiminta jatkuu edelleen nimellä Kymppi-Maukkaat Oy.


title: Ilmaston takaisinkytkentä

text: Ilmastollinen takaisinkytkentä () on tapahtuma, jossa ilmasto muuttaa ilmastoon vaikuttavaa tekijää, joka taas muuttaa ilmastoa. Ilmastollinen takaisinkytkentä on joko positiivinen tai negatiivinen. Positiivinen takaisinkytkentä (ns. noidankehä) pyrkii voimistamaan ilmastonmuutosta. Negatiivinen takaisinkytkentä pyrkii vakauttamaan ilmastoa. Yksi takaisinkytkentä saattaa lisäksi laukaista toisen takaisinkytkennän, jonka vaikutus on joko samansuuntainen tai vastakkainen edellisen kanssa.


title: Ilmaston takaisinkytkentä

text: Muuttuva ilmaston suure voi olla jokin muu kuin lämpötila, esimerkiksi pilvisyys.


title: Ilmaston takaisinkytkentä

text:
Monet positiiviset ilmakehän lämpötilaan vaikuttavat takaisinkytkennät liittyvät kasvihuonekaasujen sitoutumiseen tai vapautumiseen. Maaperä ja meri sitovat itseensä hiilidioksidia erityisesti kylminä. Tällöin maan tai meren lämpiäminen vapauttaa kasvihuonekaasua, joka lämmittää ilmakehää, maata ja merta.
Metaanin vapautuminen metaaniklatraatista ja Siperian ikiroudasta on positiivinen lämpötilaa nostava takaisinkytkentä. Metaaniklatraattia pidetään mahdollisena käsistä karkaavan nopean ilmastonmuutoksen aiheuttajana. Myös turpeesta vapautuva typpioksidi ja valtamerien dimetyylisulfidi voivat luoda jatkuvaa lämpötilan nousua. Turpeeseen sitoutunut hiili hapettuu helpommin lämpimässä, mikä luo positiivisen taksinkytkennän.


title: Ilmaston takaisinkytkentä

text: Kylmä valtameri imee itseensä runsaasti ilmakehän hiilidioksidia. Tällöin hiilidioksidin imeytyminen kylmentää ilmastoa, joka kylmentää valtamerta, joka lisää hiilidioksidin liukenemista valtamereen. Jos ilmasto lämpene, valtameri imee itseensä vähemmän hiilidioksidia. Tällöin hiilidioksidi jää ilmakehään sitä lämmittämään, jolloin ilmasto lämpenee edelleen. Valtamerissä myös planktoniin sitoutunut hiilimäärä on lämpimässä vedessä pienempi kuin kylmässä. Kasviplanktonin väheneminen lämpimässä vähentää yhteyttämistä ja lisää ilmakehän hiilidioksidimäärää.


title: Ilmaston takaisinkytkentä

text: Ilmakehään sitoutuu enemmän vesihöyryä lämpimässä kuin viileässä ilmassa. Koska vesihöyry on kasvihuonekaasu ennen tiivistymistään pilviksi, vesihöyryn määrän kasvu ilmakehässä nostaa lämpötilaa, joka puolestaan lisää vesihöyryn haihtumista ilmakehään, joka puolestaan nostaa ilmakehän lämpötilaa.


title: Ilmaston takaisinkytkentä

text: Merenpinnan nousu lisää lämmön imeytymistä valtameriin, joka lämmittää ilmastoa.


title: Ilmaston takaisinkytkentä

text: Usein mainittu positiivinen lämpötilaa alentava takaisinkytkentä on jäätymisen viilentävä vaikutus. Ilmaston jäähtyessä lumen ja jään määrä kasvaa merissä ja mantereilla. Lisääntynyt lumi ja jää heijastavat enemmän auringon säteilyä pois, joka vähentää lämmön imeytymistä maaperään. Tällöin on kyse positiivisesta takaisinkytkennästä, koska lämpötilan muutos pitää siinä itseään yllä tai voimistaa itseään.


title: Ilmaston takaisinkytkentä

text: Metsärajan siirtyminen on negatiivinen takaisinkytkentä: ilmaston lämmetessä puut voivat kasvaa entistä pohjoisempana ja sitoa enemmän hiilidioksidia, mikä hidastaa lämpenemistä.


title: Ilmaston takaisinkytkentä

text: Toinen tyypillinen negatiivinen ilmastollinen takaisinkytkentä on hiilidioksidin poistuminen ilmakehästä kalkkikiven rapautumisen myötä. Koska lämpötilan kasvu lisää rapautumista, hiilidioksidin sitoutuminen kasvaa ja ilmasto viilenee. Ilmaston viilentyessä rapautuminen heikkenee, mikä vähentää hiilidioksidin sitoutumista ja hidastaa viilenemistä.


title: Ilmaston takaisinkytkentä

text: Kasvihuoneilmiön voimistuessa ilmakehän alin kerros, troposfääri, lämpiää ja sen korkeus kasvaa. Troposfäärin korkeuden kasvaessa sen yläosan lämpötila laskee ja vähemmän lämpösäteilyä karkaa avaruuteen.


title: Ilmaston takaisinkytkentä

text: Viiveillä on monesti merkitystä ilmastollisissa takaisinkytkennöissä. Esimerkiksi mannerjäätiköt reagoivat hitaasti ilmaston kylmenemiseen, koska jäätikön kasvu tai syntyminen edellyttää kasvanutta lumisateen määrää sekä matalaa lämpötilaa useiden vuosien ajan. Sen sijaan jäätikön sulaminen vaatii vain kasvanutta ilmaston lämpötilaa.


title: Ilmaston takaisinkytkentä

text: Takaisinkytkennöillä on aina rajatekijänsä. Esimerkiksi kasvihuonekaasuja vapauttavan metaaniklatraatin vaikutus ilmastoon loppuu, kun kaikki metaaniklatratti on vapautunut ilmakehään metaanina.


title: Kuin kieli

text: Kuin kieli on Intiassa Odishan osavaltion Ganjamin ja Phulbanin piirikunnissa puhuttu dravidakieli. Sillä on noin 650 000 puhujaa.


title: Kuin kieli

text: Kui kuuluu dravidakielten etelä-keskiryhmään. Sen lähin sukukieli on kuvi, jonka kanssa se usein sekoitetaan. Lähetyssaarnaajat ovat kirjoittaneet kuita latinalaisella ja orijalaisella kirjaimistolla.


title: Kuvin kieli

text: Kuvin kieli on Intiassa Orissan osavaltion Ganjamin, Kalahandin ja Koraputin piirikunnissa sekä Andhra Pradeshin Visakhapatnamin ja Srikakulamin piirikunnissa puhuttu dravidakieli. Sillä on noin 250 000 puhujaa.


title: Kuvin kieli

text: Kuvi kuuluu dravidakielten etelä-keskiryhmään. Sen lähin sukukieli on kui, jonka kanssa se usein sekoitetaan. Lähetyssaarnaajat ovat kirjoittaneet kuvia latinalaisella ja orijalaisella kirjaimistolla.


title: Kondan kieli

text: Kondan kieli on Intiassa Andhra Pradeshin osavaltion Visakhapatnamin ja Srikakulamin piirikunnissa sekä Orissan Koraputin piirikunnassa puhuttu dravidakieli. Sen puhujia on noin 18 000 henkeä.


title: Kondan kieli

text: Konda kuuluu dravidakielten etelä-keskiryhmään. Se toimii yhteisön suullisen kanssakäymisen välineenä.


title: Pengon kieli

text: Pengon kieli on Intiassa Orissan osavaltion Navrangpurin piirikunnassa puhuttu dravidakieli. Sillä on 1 300 puhujaa.


title: Pengon kieli

text: Pengo kuuluu dravidakielten etelä-keskiryhmään. Sen lähin sukukieli on manda. Kieli toimii yhteisön suullisen kanssakäymisen välineenä.


title: Mandan kieli

text: Mandan kieli on Intiassa Orissan osavaltion Navrangapurin piirikunnassa Thuamul Rampurin lähellä puhuttu dravidakieli. Sillä on 1 500 puhujaa.


title: Mandan kieli

text: Manda kuuluu dravidakielten etelä-keskiryhmään. Se on läheistä sukua pengolle. Kieli toimii yhteisön suullisen kanssakäymisen välineenä.


title: Maksadilaani

text: Maksadilaani on Psychodomorpha-sääskiin kuuluvan "Lutzomyia longipalpis" -lajin erittämä peptidi. Se muistuttaa geneettisesti etäisesti kalsitoniinia. Geeni, johon maksadilaani on koodattu, on kyetty eristämään. Maksadilaanin CAS-numero on 135374-80-0.


title: Maksadilaani

text: Maksadilaani on tunnetuista peptidihormoneista tehokkain verisuonten laajentaja eli vasodilataattori. Tätä sääski käyttää hyväkseen verta imiessään. Maksadilaanilla on todettu myös merkitystä alkueläintauti leishmaniaasin leviämiseen mainitun sääsken välityksellä. Maksadilaanilla on jonkin verran variantteja, joiden vasodilatoiva teho on kuitenkin yhdenmukainen ja toimii interleukiini 6:n välityksellä..


title: Maksadilaani

text: Ominaisuuksiensa vuoksi maksadilaania tutkitaan lääketeollisuudessa.


title: Pluviaali

text:
Pluviaali on muun muassa geologiassa ja paleoklimatologiassa kosteasta kaudesta käytetty nimitys. Silloin järvien pinnat ovat korkealla. Joillain alueilla järvien pinnat olivat muuten kuivalla jääkaudella korkeammalla, joillain
alueilla esim Saharassa jääkauden jälkeisellä atlanttisella kaudella.


title: Gandaki

text: Gandaki () on yksi Nepalin neljästätoista vyöhykkeestä. Se sijaitsee Nepalin Läntisellä kehitysalueella rajautuen pohjoisessa Kiinan Tiibetin autonomiseen alueeseen. Nepalin vyöhykkeistä naapureita ovat Bagmati idässä, Narayani ja Lumbini etelässä sekä Dhawalagiri lännessä.


title: Gandaki

text: Vyöhykkeen pinta-ala on 12 275 neliökilometriä. Vuonna 2001 väkiluku oli 1,49 miljoonaa ja vuonna 2011 yhteensä 1,55 miljoonaa. Vyöhykkeen pääkaupunki on Pokhara (264 991 as. vuonna 2011), Nepalin toiseksi suurin kaupunki. Vyöhykkeen seuraavaksi suurimmat kaupungit ovat Lekhnath (59 498 as.) ja Byas (43 615 as.).


title: Gandaki

text: Maailman kahdeksanneksi korkein vuorenhuippu Manaslu (8 156 m) sijaitsee Gandakissa. Maailman kymmenenneksi korkein vuorenhuippu Annapurna I (8 091 m) sijaitsee Gandakin ja naapurivyöhyke Dhawalagirin rajalla.


title: Gandaki

text: Gandakin vyöhyke kärsi pahoin lauantaina 25. huhtikuuta 2015 sattuneesta voimakkuudeltaan 7,8 momenttimagnitudin maanjäristyksestä Nepalissa. Kun järistyksestä oli kulunut runsas kaksi vuorokautta, maan pelastusviranomaiset kertoivat siihen mennessä keräämänsä tiedon perusteella Gandakin koillisosan Gorkhan piirikunnan olevan Bagmatin pohjoisosien tavoin yksi asukaslukuunsa nähden suurimpia henkilövahinkoja kärsineistä alueista.


title: Gandaki

text: Vyöhyke jakautuu kuuteen piirikuntaan.


title: Rune Velta

text: Rune Velta (s. 19. heinäkuuta 1989) on norjalainen uransa lopettanut mäkihyppääjä ja maailmanmestari.


title: Rune Velta

text: Ensimmäisen kerran Velta kilpaili mäkihypyn maailmancupissa kaudella 2009–2010 Oslossa, sijoittuen 43:nneksi. Seuraavissa maailmancupkisoissaan, kaudella 2010–2011 hän oli Lillehammerin kilpailuissa seitsemästoista ja kymmenes. 17. joulukuuta 2010 Velta sijoittui Engelbergissä hypätyssä yhden kierroksen kilpailussa yhdeksänneksi. Ensimmäisen palkintokorokesijoituksensa hän saavutti tammikuussa 2013 oltuaan Wislassa kolmas. Parhaimmillaan hän on ollut toinen saman vuoden maaliskuussa kauden päätösosakilpailussa Planicassa sekä Willingenissä helmikuussa 2015. Maaliskuussa 2015 hän oli Trondheimissa, Oslon ensimmäisessä kilpailussa sekä Planican päätösosakilpailussa kolmas. Maailmancupin kokonaiskilpailussa hän oli kahdeksas kaudella 2014–2015.


title: Rune Velta

text: Vuonna 2012 Velta sijoittui hopealle lentomäen MM-kilpailuissa Vikersundissa. Samoissa kisoissa hän hyppäsi joukkuekisassa oman henkilökohtaisen ennätyksensä 243 metriä. Falunin MM-kilpailuissa 2015 hän voitti normaalimäessä sekä joukkuemäessä kultaa, oli sekajoukkuekisassa hopealla ja sai pronssia suurmäestä.


title: Rune Velta

text: Velta lopetti uransa kesällä 2016 motivaation loppumiseen.


title: Georgi Dementjev

text: Georgi Petrovitš Dementjev (, 5. heinäkuuta 1898 Pietarhovi – 14. huhtikuuta 1969 Moskova) oli neuvostoliittolainen lintutieteilijä.


title: Georgi Dementjev

text: Dementjev ei koskaan saanut varsinaista biologin koulutusta. Hän toimi Mihail Menzbierin avustajana ja oppilaana, ja pääsi Moskovan yliopiston eläintieteelliseen museoon vuonna 1927 avustamaan Sergei Buturlinia tämän valmistellessa teostaan "Polnyi opredelitel ptits SSSR" (”Neuvostoliiton lintujen täydellinen käsikirja”, 1934-1941). Dementjev toimi museon lintukokoelmien kuraattorina vuosina 1932–1947, jolloin jälkeen hän siirtyi biologisen tiedekunnan alkionkehitysoppiosastolle. Hän organisoi uudelleen selkärankaisosaston lintutieteellisen laboratorion, ja jatkoi lintutieteen kuraattorina kuolemaansa saakka.


title: Georgi Dementjev

text: Dementjev tutki ennen kaikkea lintujen luokittelua ja lajistoa. Hän oli niin sanottu nojatuolitutkija, joka keskittyi teoreettisiin kysymyksiin. Jalohaukat olivat Dementjevin suosikkilintuja. Hän keräsi erinomaisen kokoelman niiden nahkoja ja kaikkea haukkametsästykseen liittyvää, myös kirjaston. Hän julkaisi kirjan omista ampuhaukoistaan. Kokoelma on talletettu Moskovan eläintieteelliseen museoon, missä osa siitä on pysyvästi näytteillä.


title: Georgi Dementjev

text: Dementjev ja Nikolai Gladkov toimittivat suurteoksen "Ptitsy Sovetskogo Sojuza" (”Neuvostoliiton linnut”) vuosina 1951–1954. Dementjev julkaisi lukuisia lintutieteellisiä artikkeleita, sekä osallistui useiden kirjojen kirjoittamiseen, muun muassa "Guide to the Birds of the USSR" (venäjäksi) (1948), "Bird and Mammal Migrations" ja "About the Mongolian saker and about the taxonomic position of the Altai gyrfalcon" ([venäjäksi), yhdessä A. Shagdarsurenin kanssa, 1964.


title: Hérensin alue

text: Hérensin alue (, ) on yksi Sveitsin 148:sta ja Valais’n kantonin 14 hallinnollisesta alueesta.


title: Hérensin alue

text: Hérensin alue sijaitsee Keski-Valais’ssa, pääosin Rhônen eteläpuolella, Borgne- ja Dixencejokien laaksoissa. Alue on tunnettu karjarodustaan ja eläinten perinteisistä taisteluista. Sveitsin suurin patojärvi, Lac des Dix (4 km², 400 milj. m³) ja maailman suurin massiivipato, Grande Dixence (paino 15 milj. tn, korkeus 285 m), sijaitsevat Dixencen latvoilla, Hérémencen kunnan alueella.


title: Hérensin alue

text: Hérensin alueella on 7 kuntaa, joista suurimmat ovat Ayent ja Vex. Alueen keskuspaikka on Evolène. Hérensin alueen asukasluku on 11 029 (31.12.2015). Väkiluku on kasvussa, sillä vuoden 2012 lopulla väkeä oli 10 622. Alueen pinta-ala on 471 km². Hérensin alue on selkeästi ranskankielinen: vuonna 2000 alueen vakituista asukkaista 95 % oli ranskankielisiä. Saksankielisiä oli noin 2 % ja muun kielisiä noin 3 %.


title: HMS A.5

text: HMS A.5 oli Britannian Kuninkaallisen laivaston A-luokan sukellusvene.


title: HMS A.5

text: Alus tilattiin Vickers, Sons & Maximilta Barrow-in-Furnessista osana vuosien 1903-1904 laivasto-ohjelmaa. Sen köli laskettiin 1. syyskuuta 1903 ja alus laskettiin vesille 3. maaliskuuta 1904. Se valmistui 11. helmikuuta 1905.


title: HMS A.5

text: Alus lähti emäaluksensa "HMS Hazardin" kanssa Queenstowniin Irlantiin. Aluksen kannella tapahtui 16. helmikuuta hieman tankkauksen jälkeen räjähdys sen ollessa edelleen kiinnittyneenä emäalukseen, jolloin kuusi miehistönjäsentä sai välittömästi surmansa tai hieman myöhemmin saamiinsa vammoihin. Alus myytiin romutettavaksi 1920.


title: Jevgeni Spangenberg

text: Jevgeni Pavlovitš Spangenberg (; 1898 Taka-Baikalia – 1968) oli neuvostoliittolainen lintutieteilijä ja luontokirjailija.


title: Jevgeni Spangenberg

text: Spangenberg oli syntyisin aatelisesta von Spangenberg-suvusta. Valmistuttuaan kymnaasista hän joutui puna-armeijaan ja kotiutettiin 1921. Hän opiskeli Moskovan yliopistossa ja valmistui 1930. Tämän jälkeen hän työskenteli Riista- ja turkiseläintuotannon tutkimuslaitoksessa ja osallistui useille tutkimusmatkoille, joilla hän keräsi huomattavat kokoelmat, ja jotka hän lahjoitti Moskovan yliopiston eläintieteelliselle museolle, jonne hän pääsi töihin 1946. Hän toimi lintutieteen osaston vanhempana tutkijana vuodesta 1950 alkaen ja osallistui "Ptitsy Sovetskogo Sojuza"-teoksen (1951–1954) toimittamiseen. Spangenberg oli ensimmäinen munakokoelmien keräilijä Venäjällä.


title: Ada den Haan

text: Adelaïde Henriette "Ada" den Haan (s. 14. toukokuuta 1941 Eindhoven) on alankomaalainen entinen uimari. Hän edusti seuratasolla PSV Eindhovenia. Den Haan voitti pitkän radan EM-kisoissa kaksi kultamitalia, vuoden 1958 kisoissa sekä 200 metrin rintauinnista että 4 × 100 metrin sekauintiviestistä. Hän piti hallussaan 200 metrin rintauinnin maailmanennätystä vuosina 1956–1959. Den Haan osallistui olympialaisiin kerran, vuonna 1960. Tuolloin hän sijoittui neljänneksi sekä 200 metrin rintauinnissa että 4 × 100 metrin sekauintiviestissä.


title: Kazakstanin puoliaavikko

text:
Kazakstanin puoliaavikko on Kazakstanissa oleva puoliaavikkoalue Kazakshtanin aroalueen ja Kyzylkumin aavikon välissä. Alueen sademäärä on 160-240 mm/v. Ilmasto on puolikuiva ja hyvin mantereinen. Pohjoisessa kasvaa enemmän aroilla tyypillisiä heiniä ("Stipa"), etelässä aavikkopensaita mm. "Artemisia". Alueella elää vaarassa oleva saiga-antilooppi, vuorilammas ja gaselli. Petoleläimiä ovat harmaasusi ja pallaskissa. Przewalskinhevonen on jo kuollut seudulta sukupuuttoon.
alueella on laajoja tasankoja ja kuivuneita suolajärviä.
Tammikuun keskilämpötila −13 °C - −16 °C ja heinäkuun 21 °C - 24 °C, ja vuoden keskilämpötila on noin 10 °C.


title: Australian avoin tennisturnaus 2011

text: Vuoden 2011 Australian avoin tennisturnaus pelattiin 17. tammikuuta – 30. tammikuuta 2011 Melbournessa. Se oli kaikkiaan 99:s Australian avoin tennisturnaus ja vuoden ensimmäinen Grand Slam -turnaus.


title: Australian avoin tennisturnaus 2011

text: Kaksinpelien puolustavat mestarit olivat miehissä Sveitsin Roger Federer ja naisissa Yhdysvaltojen Serena Williams. Nelinpelien puolustavat mestarit olivat miehissä Yhdysvaltojen Bob Bryan ja Mike Bryan ja naisissa Yhdysvaltojen Serena Williams ja Venus Williams. Sekanelinpelin puolustava mestaripari oli Zimbabwen Cara Black ja Intian Leander Paes.


title: Australian avoin tennisturnaus 2011

text: Naisten kaksinpeliturnauksen voitti ensimmäistä kertaa urallaan Kim Clijsters. Finaalissa hän voitti kiinalaisen Li Nan. Miesten kaksinpelin Australian avoimissa voitti toista kertaa urallaan Serbian Novak Đoković. Finaalissa hän voitti Andy Murrayn.


title: Australian avoin tennisturnaus 2011

text: Juan Carlos Ferrero jätti turnauksen väliin, koska hän ei ole toipunut vielä polvi -ja ranneleikkauksista. Naisten puolustava mestari Serena Williams joutui jättämään turnauksen väliin jalkavamman takia. Myös välieriin edellisenä vuonna päässyt Zheng Jie joutui jättämään turnauksen väliin rannevaivan takia.